
Qaaerendi defetigatio turpis est, cum 
jd quod quaeritur sit pulcherrimum. 

CIC. 

JVlagno artis nostrae incommodo factum est, ut ex 
ingenti librorum copia, quos M. Terentius Varro conscripsit, 
perpauculae modo ad nos peruenerint paginae. qui libri 
quantum ad cognitionem Eomanorum antiquitatum iuris 
ludorum rituum sacrorum profanorumque linguae sermonis 
adtulerijit subsidia uel e nudis titulis percipere licet, quo- 
rum summam proposuit Eitschelius [op. 3, 491). Varroniana 
autem volumina ut iam primis post Christum natum sae- 
culis maximam partem in bibliothecis abdita deperirent, 
istius temporis grammaticorum et antiquitatum scriptorum 
culpa accidit, qui infinita et admirabili eius eruditione 
uafre callideque usi editisque libris mole exiguis aequalium 
studiis facile satisfaciebant. horum complura scripta nobis 
seruata sunt persaepe uanitatem magis quam ueritatem prae 
se ferentia, atque male nobis prouisum esset, nisi aliud 
quoque oraculum adire liceret, quo detrimenta nostra re- 
sarciantur quodam modo. namque easdem fere res, quas 
Varro in sescentis libris posteris tradiderat, in unum 
opus contexere conatus est sub exitum diui Augusti Ver- 
rius Flaccus, uir haud mediocri praeditus industria et 
doctrina. cuius de significatu uerborum libri per littera- 
rum ordinem digesti facilem cognitu praebebant materiem 
magnoque cum assensu ab aequalibus accepti sunt, id 
quod e subsequentis aetatis grammaticorum libris coUigi 

potest. at opus istnd quam dura fatalique fortuna con- 
flictatum sit non me opus est longius persequi : nam lacera 
illorum librorum membra, quae manibus tenemus, id nos 
satis commonefaciunt. sed quamuis misere ea, quae Verrius 
composuerat, Festi Paulique uiolentis manibus decurtata 
sint, tamen pristini operis reliquiae plurima nos docent 
scitu dignissima omnemque Bomanorum antiquitatem illu- 
strantia. quo accuratius uero Verrianorum librorum com- 
positionem ac naturam pernouerimus, eo magis utilitati 
nostrae eos seruituros patet. itaque quicumque his libris 
operam dederunt intentiorem nihil fere antiquius habuerunt 
quam ut librariorum mendis sublatis uerbisque scriptoris 
penitus intellectis probe enodarent quo consilio ductus 
quem ordinem persecutus quibusque fontibus satiatus Flac- 
cus tot milia rerum pertractarit. atque maxima cum uir- 
tute in hoc campo uersati sunt cum Odofredus Muellerus 
tum ante hos undecim annos Bicardus Beitzensteinius, 
cuius Verrianarum quaestionum libellus diligenter et acu- 
tissime compositus maximam his rebus adtulit lucem omnium- 
que tulit suffragia. 

Telam a Beitzensteinio tam prospere coeptam cum 
producere paulo longius conaturus sim, praemonendum 
mihi uidetur omnibus libris, qui sub Festi Paulique nomine 
feruntur, paucissima tantum contineri, quae a Verrio aliena 
sint. nam Festum leuissima quaedam eaque cognitu facilia 
addidisse Beitzensteinius optime probavit (p. 7 — 22. 104 — 7). 
Paulus si alia ratione usus esset, certe in epistula, quam 
operi suo praemisit, eius mentionem fecisset. iusto igitur 
iure Muellerus eum nihil nisi pauca quaedam, qualia istius 
aetatis grammaticis prompta parataque esse solebant, Festi 
uerbis adfinxisse docuit (p. XXXII) ^). itaque ubi ea ab illo 
tradita sunt, quae ueritati aperte uim inferant, non con- 
tinuo adfirmare licet eum talia ex aliorum libris inter- 
polasse. en exempla. Paulus identidem adfirmare non 
dubitat (p. 49,3. 54,7) Bomanis fuisse curias triginta quin- 



^) Nuper de iis, quae Paulus addidit, accuratius disseruit 0. Neff 
de Paulo diacono Festi epitomatore (Diss. Lips. Erlangae 1891) p. 46. 53. 



que ; quo sane nihil f alsius dici potest. sed cum Augustinus 
eiusdem numeri auctor sit, Paulum illum expilasse arbitrati 
sunt Mommsenus [quaest, Rom. 1, 144. iur. publ, B, 3, 99, 3) 
eumque secutus Marquardtus [administr, rei puhl. B, 3 ^, 
197, 7). huic uero sententiae obesse uidetur, quod is Serui 
grammatici aequalis vel assecla, qui in Verrinas orationes 
commentarium composuit, totidem curias postremo factas 
esse adseverat (cf . Mommsenus L L), praeterea si Paulus eum 
numerum inferre studuisset, cur non intulit contrahendo 
Festi uerba, quae sunt p. 174, 7 Nouae curiae? hoc loco 
aptissime is numerus addi potuit ; sed Paulus omnino eum 
transiit. errorem autem inde natum esse puto, quod curiae 
cum tribubus perperam a Paulo confusae sunt, quod aperte 
docent uerba, quae leguntur p. 54, 7. — longius uero pro- 
cessit Woelfflinus, qui duarum glossarum parum sibi con- 
gruentium alteram a Paulo Festoue inculcatam esse veri- 
simile dixit [Archiui 8, 428) his uerbis : Wie weit durch die 
TJeberarheitung des Originales durch Festus und Paulus der 
Inhalt cinerseits verringert, andererseits interpoliert worden sd, 
kann hier nicht hestimmt werden; doch ist es kaum wahr- 
scheinlich, dass Verrius die heiden Artihel hatte: Bellum a 
heluis dicitur, und Dmllum, hellum, wie schon Varro richtig 
erkldrt hatte, und auch dem Quint, 1, 4, 15 einleuchtete, sed 
in Verri libris explicationes eortindem uocabulorum inter 
se repugnantes non semel leguntur. conferas quaeso 



p. 5, 6 Adolescit... altare 
eo, quod in lUo ignis excres- 
cit. . . . Altaria sunt, in 
quibus igni adoletur. ^) 

p. 14, 9 Auere nihil aliud est 
quam cupere. argumento esse 



p. 29, 10 ALTARIA ab altitu- 
dine dicta sunt. 



p. 23, 15 Auidus a non ui- 
dendo propter nimiam cupidi- 



^) In exscribendis glossis Muelleri editione usus sum, cum Thew- 
rewki editio propter defectum adparatus critici minimi adhuc sit usus. 
glossas, quae in altera litterae suae parte leguntur, ita a glossis priorum 
litterarum partium distinxi, ut illarum prima uocabula MAXIMIS litteris 
reddenda curarem. supplementa uero, quibus Festi uerba saepius explenda 
sunt, ubi a Paulo praebentur, uncis modo a Festi uerbis seiunxi, ubi uiro- 
rum doctorum coniecturis adlata sunt, uncis et resupinis litteris indioaui. 

auidmn et auiditatem, ex qui- 
b\i8 praecipua cupiditas in- 
tellegitur, cum significet et 
gaudere. 
p. 19, 10 Argea loca Romae 
appellantur, quod in his se- 
pulti essent quidam Argiuo- 
rum illustres uiri. 



tatem appellatur, sicut amens, 
qui mentem suam non habet. 



p. 334,7 Sexagenarios . . . 
latebras autem eas, quibus 
arcuerit senem, id est cohi- 
buerit, et celaverit, sanctitate 
dignas esse uisas ideoque 
arcaea appellata. 
qnin Festus qnoqne hanc Verri inconstantiam saepe per- 
strinxit ^). atque ea etymologia bellum a heluis minime pes- 
sima est earum, quas Verri ingenium peperit quarumque 
nonnullas Woelflflinus ipse congessit (p. 440). ceterum si 
posterioris aetatis grammaticus belli uocabulum explicasset, 
certe portentosum illud hellum, quod res hella non sit scrip- 
sisset (cf. Woelfflinus l, l. p. 435). 

Longius haec exposui, ut pateat inquirentibus nobis 
in Festi Paulique libros cum Verrio uno rem esse neque 
illa respicienda, quae a duumuiris istis adfictaVerri libros 
turpent potius quam augeant. quod uero neque glossarura 
ordinem mutarunt neque nouas glossas addiderunt id gra- 
tissimum nobis fecerunt. quod si fecissent numquam quae 
de Verrianorum librorum indole ac natura temptabimus 
atque statuemus, recto firmoque talo stare possent. at- 
tamen nimia multarum explicationum breuitas, omissa mul- 
torum auctorum testimonia, alienissimarum sibi rerum coacer- 
uatio ancipiti nos saepe opprimunt cura grauesque dubita- 
tionis mouent causas, atque in adsignando glossas certis 
auctoribus animo persaepe obuersatur Hesiodi illud 
mmeig yaQ roi 6fx(bg xal djiiariai c&Xeoav &vdQag, 



^) Of. p. 309, 5 Suburam Verrius alio libro a pago Succusano dictam 

ait; hoc uero maxime probat eorum auctoritatem, qui aiunt . . . 
p. 320, 23 Spondere Verrius putat dictum, quod sponte sua, id est 

uoluntate, promittatur. deinde oblitus inferiore capite sponsum et 

sponsam ex Graeco dictam ait . . . 
p. 326, 30 . . . quam inconstantiam Verrii nostri non sine rubore rettuli. 

eandem inconstantiam in Varrone deprendimus (Ritscheli op. 3, 374). 



I 

DE GLOSSARVM INTER SE COGNATIONE 

Pridem perspectum est magnam Verrianarum glossa- 
rnm partem per diuersas litteras digestarum nexu quodam 
inter se cohaerere contigitque uiris doctis ut multarum 
glossarum agmina late uagata cogerent. atque Hertzius qui- 
dem glossas prouerbiorum e Sinni Capitonis libris haustas 
congessit, Mercklinus glossas, quae ad tribuum nomina et 
coronas militares spectant et Varronis libris debentur, 
Eeitzensteinius glossas nominum oppidorum et populorum 
Italorum [Hermae 20 [1885] 532) et praenominum Eomano- 
rum, quas omnes Varroni reddidit. idem uir doctus glos- 
sas, quae de fulgoribus et de adfinitatum et cognationum 
nominibus sunt, segregauit additis minoribus quibusdam 
glossarum examinibus (quaest. Verr. p. 22 — 40). at nescio 
cur EeitzensteiniuS glossas, quae p. 13, 13 — 14, 6 leguntur 
Auus Ahauus Atauus Auunculus Amita non admiserit (p. 27, 2) 
in numerum glossarum de cognatione coUectarum. nam pro- 
nomen primae personae identidem in his explicationibus quem 
ad modum in ceteris a uiro docto compositis occurrit neque 
dubium esse potest, quin cum ceteris consociandae sint. 

1. Cum persuasum habeam numerum glossarum, quae 
olim ab aliis scriptoribus coniunctim explicatae a Verrio 
secundum litterarum ordinem dispositae sunt, quam maxime 
augendum esse atque hac ratione etsi non omnibus tamen 
f ortasse plurimis rite coUectis Verrianorum librorum partes 
et fontes facilius dinosci posse, nonnuUas glossarum socie- 
tates iis addam, quae iam propositae sunt. 

Scimus haud raro grammaticos Graecos et Eomanos 
ea nomina et appellationes in unum coegisse, quae utra- 
que natio certo cuidam rerum generi ex uariis causis in- 
didit. idem de uasorum fictilium caelatorumque nomini- 
bus factum esse constat. qui grammatici de nominibus 
a Graecis tantum usurpatis disseruerunt nos hoc loco non 
morantur ^) ; e Eomanorum grammaticorum numero in primis 



^) Diligenter de istis uerba fecit 0. lahnius in libro, cui titulus 
Beschreibung der Vaaenaammlung Komig Ludwigs p. lxxxviii. 



landandus est Nonius Marcellus, qui coUigendis his nomi- 
nibus strenuam impendit operam (p. 543 — 548). quo in- 
dice perlecto facile quiuis intelleget Nonium plurima nomina 
e Varronis libris traxisse atque praecipue ex eius de uita 
P. R. libris. sedVerrius quoque multorum uasorum nomina 
prodidit, quorum explicationes non semel cum iis, quas 
Varro dederat, congruunt. itaque minime irrito labore me 
fatigaturum spero, si congesta e Verrianis libris uasorum 
nomina cum iis contulero, quae Varro explicarat. 

Paul. p. 2, 5 Armillum uas uinarium in sacris dictum, quod 

armo, id est umero, deportetur ^). 
p. 11,11 Anclabris mensa ministeriis diuinis aptata. uasa 

quoque in ea, quibus sacerdotes utuntur, anclabria appel- 

lantur. 
p. 11, 14 Arferia aqua, quae inferis libabatur, dicta a ferendo; 

siue uas uini, quod sacris adhibebatur. 
p. 18, 11 Athanuuium est pocnli fictilis genus, quo in sacri- 

ficiis utebantur sacerdotes Romani. 
p. 20, 2 Ancaesa dicta sunt ab antiquis uasa, quae caelata 

appellamus, quod circumcaedendo talia fiunt. ipsum quoque 

caelare uerbum ab eadem causa est dictum D littera cum L 

permutata. 
p. 21, 3 Arytaenam siue artenam uas ab hauriendo sic appel- 

labant. 
p. 24, 17 AVXILLA oUa paruula. 
p. 27, 15 ARISTOPHORVM uas, in quo prandium fertur, ut 

discus. 
p. 28, 4 AENVLVM uas ex aere paruum. 
p. 31, 1 Bacrionem dicebant genus uasis longioris manubrii. 

hoc alii trullam appellant. 

Bacar uas uinarium simile bacrioni. 
p. 36, 5 BVRRANICVM genus uasis. bucar similiter genus est 

uasis. 



*) Non, p. 547, 11 Armillum urcioli genus uinarii, Varro de 
y i t a P. R. 1 i b. I : etiamnunc pocula, qiiae uocant capulas et capides, item 
armillum, quod eat urcioli genus uinarii. 



p. 39, 3 Cocula uasa aenea, coctionibus apta. alii cocula dicunt 

ligna minuta, quibus facile decoquantur obsonia^). 
p. 46, 17 Calpar genus uasis fictilis. 
p. 65, 13 CALPAR uinum nouum, quod ex dolio demitur sacri- 

ficii causa, antequam gustetur. lovi enim prius sua uina 

libabant, quae appellabant festa Vinalia^). 
p. 47,1 Calix, quod in eo calidum bibitur^). 
p. 48,9 Capis poculi genus, dictum a capiendo^). 
p. 48, 18 Caprunculum uas fictile. 
p. 50, 7 Cumerum uas nuptiale a similitudine cumerarum, 

quae fiunt palmeae uel sparteae ad usum popularem, sic 

appellatum. 
p. 63, 11 CVMERAM uocabant antiqui uas quoddam quod oper- 

tum in nuptiis ferebant, in quo erant nubentis utensiiia, 

quod et camillum dicebant^), eo quod sacrorum ministrum 

xdojLidov appellabant. 
p. 51,1 Cuturnium uas, quo in sacrificiis uinum fundebatur. 



*) Non. p. 531, 27 Varro de uita P. R. lib. I: cocula, qui coce- 
hant panemy primum mb cinere, postea in forno. 

^) Non. p. 547,1 Calpar nomine antiquo dolium. Varro de uita 
P. R. 1 i b. I : quod, antequam nomen dolii prolatum, cum etiam id genus 
uasorum calpar diceretur, id uinum calpar appellafum, 

^) Varro /. L. 5, 127 Calix a caldo, quod . . . caldum eo bibebant, 

^) Non. p. 547, 11 Varro de vitaP. R. lib. I: etiamnunc pocula 
qnae uocant capulas et capides . . . Varro /. L. 5, 121 Capides et minores 
capulas a capiendo, 

*) Verba quod et camillum dicebant Merkelius censuit 
(0 u i d. F a 8 1. p. xcvn) a Paulo interpolata esse ex Ouid. fast. 4, 779 
tum licet adposita^ ueluti cratere, camella Lac niueum potes purpureamque 
sapam, pro uoce, quae est camella, nonnuUi deteriores codices camilla 
oflferunt, quam lectionem Paulum quoque secutum esse Merkelius arbi- 
tratus est. at Paulus si apud Ouidium uocem camilla legebat cur in 
Festi libros a se minutos intulit formam inauditam camillum? praeterea 
a me impetrare non possum ut credam Pauli mentem adeo delirasse, ut 
sinum lactis, quam significationem vocabulum camella apud Ouidium habet, 
suo Marte uoci cumerae aequiperaret. aliter res se haberet, si quis con- 
firmare posset antiquis temporibus rusticos Romanos pro cumera usos esse 
camella sicut pro cratere. quo facto non dubitarim apud Paulum pro 
camillum scribere camellam. — de alia huius simili Merkeli suspicione 
cf. Winther de fastis Verrii Flacci ab Ouidio adhibitia p. 45, 1. 

p. 98, 13 Gutturnium uas, ex quo aqua in manus datur, ab 
eo, quod propter oris angustias guttatim fluat. 

p. 51, 2 Culigna uas potorium. Cato Culignam, inquit, in 
feno Graeco ponit, ut bene oleat. 

p. 65, 2 CVLIGNA uas uinarium a Graeco dicta, quam illi 

dicunt xvXixa, 
p. 51, 10 Cymbium poculi genus a similitudine nauis, quae 

xvfxpig dicitur, appellatum. 

p. 105, 12 Irnela uasis genus in sacris. 

p. 53, 10 Creterrae uocabulum trahitur a cratere, quod uas 
est uini ^). 

p. 115,6 Lepista genus uasis aquarii^). 

p. 115, 13 Lesbium genus uasis caelati a Lesbis inuentum. 

p. 125, 18 Matula uas urinae. 

p. 126,3 Matellio deminutiuum a matula^). 

p. 169, 11 Nassiterna est genus uasi aquari ansati et patentis, 
quale est quo equi perfundi solent. Plautus in Bacchidibus 
</r. 4L.>: Ecquis (haec quis cod,) euocat cum nassi- 
terna et cum aqua istum impurissimum? et in Neruolaria 
<immOj in Sticho 352 >: Ecquis hac effert nassiternam 
cum aqua sine suffragio? et Cato in ea oratione, quam 
composuit in Q. Sulpicium: Quotiens vidi trulleos (ScaLj 
truilos cod.), nassiternas, pertusos {A. Augvst, per- 
fusos cod.) aqualis, matellas sine ansis^). 

p. 169, 23 Naustibulum uocabant antiqui uas aluei simile 
uid[e?icc^] a nauis similitudine. 

p. 176, 5 NANVM Graeci uas aquarium dicunt humile et con- 
cauum, quod uulgo uocant situlum barbatum, unde nani 
pumiliones appellantur % 

') Non. p. 547, 26 Varro de uita P. R. lib. III: ad Syhari- 
tanam praedam, in qua sunt tripodes creterrae anancaea pocula nobilium 
t&reutarum. 

^) Non. p. 547, 21 Lepistae etiamnunc Sabinorum fanis pauperioribus 
plerisque aut fictiles sunt aut aeneae (cf. 1. L. 5, 123). 

^) Varro l. L, 5, 119 Accessit matellio a m^tula dictus et fictus, 

*) Non. p. 547, 3 Varro de uita P. R. lib. I: itaque ea sibi modo 
ponere ac suspendere, quae utilitas postularet, trulleum, matellionem, peluim, 
nassitetmam, non quae luxuriae cai^sa essent parata. 

^) Varro l. L. 5,119 Nani^s (magnas codd.^ cum Graeco nomine 
et cum Latino nomine Graeca figura barbatus. 

p. 249, 14 [PRAEFERICVLVM uas] a«neum s[ine ansa patens 

summum uel]ut peluis, [quo ad sacrificia utebantur in sacra]rio 

Opis C[onsiviae], 
p. 249. 17 [PATELLAE uasula parua picata] item sacris fa[ciendis 

apta, humiles et patentes] uelut capidul^o^^ sed ansis carentes], 
p. 337, 10 Simpulum uas paruulum non dissimile cyatho, quo 

uinum in sacrificiis libabatur, unde et mulieres rebus diuinis 

deditae simpulatrices ^). 
p. 365, 1 Tinia uasa uinaria^). 

Haec uasorum nomina non omnia ad certorum poetarum 
uel scriptorum locos explicandos proposita esse uel inde per- 
spici potest, quod plurima nomina uasorum, quibus in sacris 
perficiendis Bomani utebantur, iis addita sunt. quare sta- 
tuamus necesse est ea ex libro quodam excerpta esse, in 
quo de uasis uno ordine actum erat. statim uero in men- 
tem uenit de illis libris cogitare, quos Varro de uita P. R. 
conscripsit, quos etiam apud Nonium in similem usum ad- 
hibitos videmus. nam Varronem in his libris de aliis quo- 
que institutis et rebus fuse disputasse e Nonio efficere 
licet, apud quem haec legimus (p. 531, 15): quos ritus (nuben- 
tium) Varro lih. L de uita P. B. diligentissime percucurrit. 
attamen fatendum est explicationes Verri cum iis, quas 
Varro dederat coUatas in dubio nos relinquere et ut cauti 
simus monere. in easdem saepe angustias adducimur, cum 
definire conamur num Verrius Varronis de lingua Latina 
libros" in usum suum adhibuerit. itaque etsi certi quid in 
hac re statuere non licet, id saltem probabile mihi uidetur 
ista uasorum uocabula certo cuidam auctori deberi, qui de 
iis data opera disseruerat. — sed fortasse dixerit quispiam 
uasorum, quorum explicationes coraposui, esse genera duo, 
unum eorum, quibus in uita cottidiana utebantur Bomani, 
alterum eorum, quibus sacra administrabant ; atque haud 



^) Varro l. L. 5, 124 Qui (u i n u m) mmehant mtnutattm, a mmendo 
simpulum nominarunt. in huiusce locum in conuiuiis e Graecia successit 
epichysis et cyathus ; in sacrificiis reniansit guttus et simpulum. 

') Non. p. 544,3 Varro de uita P. R. lib. I: antiquissimi in 
conuiuiis utres uini primo, postea tinas ponehant, id est f mori longi cum 
operculo, ad cupas, tertio amphoras. 

uerisimile esse eundem scriptorem supellectilem hominum 
et deorum percensuisse : immo, sacra uasa cum iis sacris 
rebus coniungenda esse, quae pa&sim a Verrio Flacco ex- 
plicatae sint. quae sententia, etsi ueritatis quadam specie 
stabilita esse uideatur, tamen eo euertitur, quod uasorum 
explicationes nusquam inter glossas sacrarum rerum leguntur, 
quae in alterius litterarum singularum partis fine fere posi- 
tae sunt. quod si factum esset, facili discrimine separatas 
uasorum explicationes diuersis auctoribus reddi oporteret. 
2. Inter scriptores, quibus Verrius in explicandis rebus 
sacris usus est, auctoritate et dignitate maxime conspicuus 
est C. Ateius Capito, Flacci aequalis et iuris priuati publici 
diuini scientia isto tempore facile princeps. huius nomen 
cum inter glossas rerum sacrarum persaepe legamus, non 
dubifco eius auctoritati tribuere haud paruum id genus glos- 
sarum numerum. quibus de causis fecerim, propositis ex- 
plicationibus expediam. 

p. 4, 16 Ambegni bos et uerbix appellabantur, cum ad eorum 

utraque latera agni in sacrificium ducebantur. 
p. 4, 17 Ambidens siue bidens ouis appellabatur, quae supe- 

rioribus et inferioribus est dentibus ^). 
p. 5, 1 Ambaruales hostiae dicebantur, quae pro aruis a duo- 

bus fratribuB sacrificabantur. 
p. 5, 2 j*mburbiales hostiae appellabantur, quae circum ter- 

minos urbis Romae ducebantur. 
p. 57, 1 CERVARIA ouis, quae pro cerua immolabatur. 
p. 57, 19 CAVIARES hostiae dicebantur, quod f cauiae, id est 

pars hostiae ^) cauda tenus, dicitur et ponebatur in sacrificio 

pro collegio pontificum quinto quoque anno. 
p. 57, 21 CCNFETA sus dicebatur, quae cum omni fetu ad- 

hibebatur ad sacrificium. 
(p. 66, 16 Duidens hostia bidens)^). 

^) Ex aho fonte profluxisse apparet hanc glossam (p. 33, 10) Bidental 
dicebant quoddam templum, quod in eo bidentibus hostiis sacrificaretur. 
bidentes autem sunt oues duos dentes longiores ceteris habentes (cf. Wis- 
sowa in Encycl. 3, 429. Krause {de Romanorum hostiis quaestiones selectae 
[Marpurgi 1894] p. 7). 

^) quod cauiae pars hostiae ooniecit Krause (l. l, p. 27). 

^) Seclusi hanc glossam, quia fortasse carminis Saliaris est. 

p. 100, 6 Hariuga^) dicebatur hostia, c\iius adhaerentia inspi- 

ciebantur exta. 
p. 102, 8 Hostia dicta est ab eo, quod est hostire ferire. 
p. 124, 7 Medialem appellabant hostiam atram, quam meridie 

immolabant. 
p. 126, 13 Maximam hostiam ouilli pecoris appellabant, non 

ab amplitudine corporis, sed ab animo placidiore ^). 
p. 186, 19 Optatam hostiam alii optimam, appellant eam, quam 

aedilis tribus constitutis hostiis optat, quam immolari velit. 
p. 238, 11 PORCAM auream et argenteam dici ait Capito Ateius, 

quae et si numero hostiarum non sint, nomen tamen earum 

habere; alteram ex auro, alteram ex argento factam adhiberi 

sacrificio Ceriali. 
p. 238, 16 PULCHER bos appellatur ad eximiam pinguitudinem 

perductus. 
p. 238, 17 PROPVDI AI/ JiSf ^) porcus dictus est, ut ait Capito 

Ateius, qui in sacrificio gentis Claudiae uelut piamentum et 

exsolutio omnis contractae religionis est. 
p. 250, 9 PRODIGVAE hostiae vocantur, ut ait Veranius, quae 

consumuntur, unde homines quoque luxuriosi prodigi. 
p. 250, 25 PRAESENTANEA (Presan cod,) porca dicitur, ut ait 

Veranius, quae familiae purgandae causa Cereri immolatur, 

quod pars quaedam eius sacrifici fit in conspectu mortui eius, 

cuius funus instituitur. 
p. 285, 31 RVTILAE canes, id est non procul a rubro colore, 

immolantur, ut ait Ateius Capito canario sacrificio pro fru- 

gibus deprecandae saeuitiae causa sideris caniculae. 
p. 293, 10 Solitaurilia hostiaruxa trium diuersi generis immo- 

lationem significant, tauri arietis uerris, quod omnes eae solidi 

integrique sunt corporis; contrari <5owe5> uerbices maiales- 



^) Sic Thewrewkius scripsit secutus fortasse Varron. l. L. 5, 98 ubi 
F hanc formam seruauit; Pauli uero codices formam haruiga praebere 
videntur. 

^) Cur haec hostia maxima dicta sit, recte explicauit Mercklinus 
{ind. scholar. Dorpat. 1860 i?. 6) coUatis glossis, quae sunt p. 144, 4. 202, 11. 
213, 18. Verri explicatio probatur Krausio /. l. p. 3. 

^) Sic codicis lectionem Propudi ait emendarunt Bugge {Fleckeiam. 
annal. 105 [1872] p. 105) et Reitzensteinius (p. 29). 



12 



que ^), quia soUum (solium cod. ex rasura) Osce totum et sol- 

dum (solodum cod,) significat . . . cet. 
p. 223, 19 Praecidanea agna vocabatur, quae ante alias cae- 

debatur. item porca, quae Cereri mactabatur ab eo, qui 

mortuo iusta non fecisset, .id est glebam non obiecisset, quia 

mos erat eis id facere, priusquam nouas fruges gustarent 

(cf. p. 218, 17). 
p. 303, 3 Succidanea hostia dicebatur, quae secundo loco cae- 

debatur, scilicet sic appellata a succedendo. 
(glossae quae sunt p. 318,7 Sacrem porcum et p. 371,6 Vic- 

timam ab hoc censu prohibui, quia a grammaticis, non a 

pontificibus dictatae sunt.) 

Ex his explicationibus eae, quae in altera litterae 
suae parte leguntur, commixtae sunt aliis glossis ad sacra 
spectantibus. hae glossae magnam partem sese ductas esse 
confitentur ex libris Atei Capitonis, Verani, Antisti Labeo- 
nis, Messallae. de glossis hostiarum agi solebat in libris 
de iure pontificio uel sacrificiorum ^) et scripserat Veranius 
quidem libros quaestionum pontificalium^), Antistius Labeo 
de iure pontificio ^), Ateius Capito item de iure pontificio % 
Labeonis uero nomen in glossis, quas in unum coegi, non 
occurrit neque est cur ei has explicationes tribuamus. at 
legimus praeter Capitonis nomen Verani, cuius etiam libros 
augurales aliis locis Verrius commemorat. itaque Verrium 
eiusdem quaestionibus pontificalibus uti potuisse inconsulti 
foret negare. sed easdem quaestiones in usum suum ad- 
hibere potuit Capito, Verri, ut dixi aequalis, id quod, quo- 
niam de iisdem rebus ac Veranius acturus erat, sane non 
omiserit^). hoc modo fieri potuit, ut Flaccus, cum Atei 

^) In codice haec uerba ita leguntur : contra aci verbices . maiales . 
qui. integram explicationem restituere conatus est Krause (/. l. p. 17). 

•^) Cf. etiam Marquardt 3, 172. 

•^) Reitzensteinius p. 49, 1. 

*) loers in Wissow. Encycl. 1, 2550. 

^) loers l. l. 2, 1906. 

®) Consentaneum est quod haec glossa docet p. 351, 16 Stellam 
significare ait Ateius Capito laetura et prosperum, auctoritatem secutus 
P. Seruili au^uris, stellam quae ex lamella aerea adsimilis stellae locis 
inauguratis inligatur. 

libros excerpendos sibi sumpsisset, haud semel Verani nomen 
legeret et, ut delectabatur auctorum nominibus adferendis, 
explicationibus suis intexeret. nam saepissime ei agere 
placebat hac ratione, quae satis superque comprobatur 
illustri illa glossa, quae est p. 266, 13 Romam et sola f or- 
tasse a Festo minuta non est. semotis iam Verani et La- 
beonis libris restant Capitonis, quibus Verrium saepius 
usum esse docent coniunctae illae tres glossae p. 238, 11 — 
238, 20 et aliae duae glossae, quas item supra perscripsi. 
itaque si his Capitonis libris glossas modo propositas tri- 
buam non nimis confidenter iudicare mihi uideor. 

3. Supra monui hostiarum glossas saepe cum aliis 
glossis sacris coniunctas esse. inter has primum locum 
obtinent explicationes, quae ad auguria spectant et propter 
copiam et auctoritatem maximi sunt momenti. quas glos- 
sas, quoniam a Paulo Regellio una cum ceteris librorum 
auguralium fragmentis congestae et propositae sunt^), gra- 
tam me uix cuiquam rem facturum esse censeo, si denuo 
coUegero. mearum uero partium esse videtur, ut qui ha- 
rum glossarum auctores fuerint inquiram. ac primum qui- 
dem uideamus de glossis, quibus fulgorum diuersa genera 
explicantur. cum his Eeitzensteinius ancipiti Marte rem 
egit, nam modo earum plurimas Caecinae modo maiore 
cum confidentia Ateio Capitoni uindicauit (p. 26 et 53). 
quae dissensio inde nata est, quod aliae explicationes ac 
praecipue eae, quae in primis litterarum suarum partibus 
positae sunt, eadem nos de fulgoribus docent ac quae in 
Senecae Quaestionibus naturalibus e Caecinae de Etrusco- 
rum disciplina libro hausta legimus, aliae eaeque in alteris 
litterarum partibus positae adeo glossis e Capitonis libris 
profectis irretitae sunt, ut quicumque alterarum partium 
compositionem pernouit has glossas seiungi uetet. exempli 
gratia indico glossas, quae leguntur p. 245, 14 — 23: prima 



^) P. Regell. Fragmenta auguralia. Ceruimonti 1882. primam frag- 
mentorum partem idem addito commentario retractavit (Cofnmentaru in 
librm-um auguralium fragmenta specimen. eodem 1. 1893). Verrianas 
glossas sedulo composuit ; omisit modo unam, quae est p. 552, 18 Th. 
Templi figura. 

glossa explicatur, quid sit portentum, tribus quae subse- 
cuntur aliis de fulgoribus quibusdam agitur, quae portenta 
sunt, uidelicet de fulgoribus postulariis, pestiferis, perem- 
ptalibus. atque cum primam illam glossam ab Ateio dic- 
tatam esse Eeitzensteinius comprobarit, non est cur tres 
alias a Capitone alienas esse statuamus; atque Reitzen- 
steinius recte f ecit, quod bas glossas postremo illi reddidit 
una cum aliis, quas primo Caecinae dederat. — aliter res 
se habebit, si unde glossae, quae in primis litterarum parti- 
bus leguntur, originem traxerint, indagare uolemus. in 
censum ueniunt hae glossae: p. 12, 5 Adtestata. p. 75, 14 
Dium fulgur. p. 129, 16 Manubiae. p. 214, 22 Peremp- 
talia fulgura. p. 229, 1 Prouorsum fulgur. p. 352, 6 
[T]risulcum. quae glossae omnes auctoris nomine carent 
praeter unftm, quam integram adponere libet: p. 214, 22 
Peremptalia fulgura Graccus ait uocari, quae superiora 
fulgura aut [ut cod.] portenta ui sua peremant duobus modis, 
prioribus toUendis, aut maiore manubia, ut tertia secundae, 
secunda primae cedat. nam ut omnia superentur fulgure, 
sic ictum f ulgur < maiorihus > manubiis uinci ^). — si nomen 
Gracchi recte traditum est, non de tribuno plebis cogi- 
tare licet, cuius ex orationibus uocabula sermonesque in 
alteris tantum litterarum partibus explicantur. nam talis 
explicatio qualis hoc loco efifertur, a Sempronio prorsus 
aliena est. fuerunt qui pro Gracms legendum esse cense- 
rent Granius (cf. Mueller ad h. 1. et Teufifel § 199, 7). quae 
futtilis coniectura nihil nos iuuat; nam, etsi Grani nomen 
alio quoque loco occurrit (p. 277, 6), nullo argumento euiu- 
citur eum de fulgoribus Etruscaue disciplina quicquam 
tradidisse ^). sed etiamsi nomen istud restituere non licet, 
tamen adfirmare licet glossas, quas indicaui, semper eum 
talibus glossis coniunctas esse, quae sese ab Aeliis Stilone 



^) Pro Graccm in edit. Thewrewki legitur Grapus; quae lectio, 
licet in apographis X quatemionis inueniatur, non aliud nomen commendat 
quam Gracchi. post omnia non necesse est cum Muellero vocabulum 
omina supplere, namque portenta subaudiendum est (cf. R,egell comment. 
spec. p. 12, 9). 

^) Cf. lurtsprudentiae antehadrianae qime supermnt ed. Bremer 1, 260. 

aut Gallo dictatas confitentur. praeterea hae glossae nu- 
mero tam paucae tamque disiectae sunt, ut uix uerisimile 
sit eas certo auctori deberi nisi grammatico cuidam, qui 
eas data occasione explicarat. quam tralaticia uero de ful- 
goribus doctrina fuerit animaduertemus, cum inter se com- 
parauerimus glossam modo a me relatam et hanc Atei 
Capitonis explicationem (p. 245, 22) PEREMPTALIA [ful 
gura)^ quae superiora fulgura aut [ut cod.] portenta peremunt, 
id est toUunt. quae duae glossae, cum sine dubio diuersis 
auctoribus debeantur ^), nos commonent, quo pacto factum 
sit, ut explicationes quae apud Verrium legebantur cum 
iis quas Caecina dederat saepe congruant. itaque cum 
Caecinae nomen nusquam apud Festum Paulumue legatur 
atque quae in alteris litterarum partibus de fulgoribus 
datae sunt explicationes Capitoni tribundae sint, neminem 
fore arbitror quin mihi adsentiatur, cum Caecinaeinter Verri 
auctores locum esse negavero. neque erat cur Verrius animum 
intenderet ad ea, quae Caecina de Etrusca disciplina tra- 
diderat. nam uocabula auguribus populi Eomani usitata 
explicare uolebat eaque sola explicauit; Etruscorum uoca- 
bula non curauit neque quid significarent opus erat expe- 
dire, cum Verri aetate Etruscorum de fulgoribus disciplina 
non iam Romae diuulgata esset. 

Nunc ad ceterarum auguralium glossarum indicandos 
auctores adgrediamur et ita quidem, ut iterum singularum 
litterarum binas partes diligenter inter se habeamus seiunctas. 
citantur in his glossis libri uel commentarii augurales 
p. 270, 30 [Rumentum in aw^wrjalibus. p. 317, 31 San- 
qualis auis . . . [in com]mentaris axignr a[libus], p. 322, 16 
[Sajrte in augu[raZi&M5]. p. 333, 9 Spectio in auguralibus^ 
Verrium has glossas non ex ipsis augurum commentariis, 
ad quos libertino ei aditus minime patebat, exscripsisse 
suapte natura consentaneum est^) atque comprobatur per 
aliam glossam, quae in altera litterae suae parte legitur 
p. 253, 2 PALVDATI in libris auguralibus significat, ut ait 



^) Cf. Reitzensteinius p. 75, 2. 
^) Cfl Wissowa m Encycl 2, 2324. 

Veranius, armati, ornati. omnia enim militaria ornamenta 
paludamenta dici. — inter alias miiltas de auguriis glossis, 
quae in prioribus litterarum suarum partibus sunt, tres 
tantum inueniuntur, quae auctoris nomen prae se ferant. 
has, quoniam in hac re maximi momenti sunt, omnibus 
uerbis repetam oportet 

p. 197,8 Oscines aues Ap. Claudius (Claudianus apographd) 
esse ait, quae ore canentes faciant auspicium, ut coruos, 
comix, noctua; alites (aut apographa), quae alis ac uolatu, 
ut buteo, sanqualis, aquila, immissulus, uulturius; picus 
autem (Muellerus picam aut apographa) Martius Feroniusque 
et parra et in oscinibus et in alitibus habentur. 
p. 297, 19 [/S^omjuium tnyu[diumj ut ait Appius] Pulcher, quod 

[sonet cum pullo ca;a]dit puls (plus cod.) quadr[wpe6?i«*c . . . 
p. 298, 26 Sollistimum Ap. Pulcher in auguralis discipHnae 
libro primo ait esse tripudium, quod ^) aui (aut cod.) excidit 
ex ore (eo cod), quod illa fert, saxumue solidum aut arbos 
uiuiradix ruit, quae nec prae uitio'^) humanaue ui (humani 
cod) caedanturue iacianturue pellanturue. 

Prima glossa geminas alias edidit, quae his uerbis 
conceptae sunt: 

p. 197, 3 Oscinum tripudium est, quod oris cantu signi- 
flcat quid portendi, cum cecinit coruus, cornix, noctua, parra, 
picus. 
p. 3, 5 Alites uolatu auspicia facientes istae putabantur: buteo, 
sanqualis, immusulus, aquila, uulturius. 

App. Claudius Pulcher Ciceronis aequalis erat ad eumque 
a. 51 auguralis disciplinae libros misit, id quod ex ipsis Cice- 
ronis epistulis compertum habemus % his igitur libris Verrius 
quoque in componendis prioribus litterarum partibus usus 
est. atque omnes uel certe plurimas de auguriis auibusque 
explicationes, quae in iis partibus leguntur, ex illis libris 



^) Muellerus apte coniecit quom, 

"^) Nescio cur Regellius pro his uerbis scribendum esse censeat 
{Commmt. Beifferscheid. p. 63) praevortio, uocabulum alias sane inauditum. 
nam cur arborem prae uitio cadere dicere quis nequeat Latine, praesertim 
in sermone augurali, qui in aliis quoque a uulgari sermone difiFert? 

«) Cf. Bremer l. c. 1, 243. 

originem traxisse sine erroris metu adfirmare ausim. nam 
nusquam hae glossae inter se pugnant, saepius uero sibi 
respondent seseque supplent. Claudius etiam augurales com- 
mentarios perbene nouerit, cum quo terapore libros emisit 
per octo annos iam auguratum gessisset. 

Multo uero maiorem auguralium glossarum numerum 
in alteris singularum litterarura partibus inuenimus et 
fausta fortuna factum est, ut non paucarum glossarum 
auctorum nomina nobis seruentur. quibus nominibus Eeitzen- 
steinius sagaciter usus rem eo perduxit, ut suas cuique 
auctori glossas redderet. atque hi auctores sunt Ateius 
Capito Veranius Messalla^), quorum explicationes eodem 
fere sibi succedunt ordine, quo nomina posui. quae Mes- 
sallae debentur glossae finem litterae suae occupant sem- 
per, nisi quod in fine glossarum per S incipientium Mes- 
sallae explicationibus duae postpositae sunt Capitonis nomine 
insignitae. haec de illis glossis adtulisse satis est, quoniam 
cetera de iis docte et dilucide a Eeitzensteinio expedita sunt. 

4. Etsi in alteris litterarum partibus sacrae glossae 
praeualent, tamen aliarum quoque glossarum haud exiguus 
in iis inest numerus, quique maximam partem e Varronis 
libris exscriptus est. hae glossae saepe sese adplicant ad 
alias in prioribus litterarum partibus explicatas. sic tri- 
buum explicationes in utrisque diuersarum litterarum par- 
tibus leguntur sicut etiam praenominum, quas iam Eeitzen- 
steinius congessit (p. 24. 25). nescio cur idem uir doctus 
non adiunxerit cognomina, quae item Varronis e libris 
hausta^ sunt : nam f acile cum praenominibus coniunguntur 
(cf. Eeitzensteinius p. 24). quare non inutile erit ea hoc 
loco proponere siue in priore siue in altera litterae suae 
parte leguntur. 



*) Praeter hos semel Antistius Labeo citatur (p. 290, 10) ; in eadem 
explicatione alius quoque auctoris nomen additum erat, quod monent uerba 
ut ait ... (p. 290, 7). hoc loco Ap. Pulchri nomen supplendum esse 
coniecit Vrsinus (p. 405 M.), Varronis nomen mauult Merkelius (ad Ouid. 
fast, p. cxvi). sed ueri similius est hoc loco nomen Verani uel Capi- 
tonis excidisse. 

^2 

p. 12, 9 Attae appellantur, qui propter uitiuin crurum aut pedum 

plantis insistunt et attingunt magis terram quam ambulant. 

quod cognomen Quintio poetae adhaesit. 
p. 41,9 Cossi ab antiquis dicebantur natura rugosi corporis 

homines, a similitudine uermium llgno editorum, qui cossi 

appellantur. 
p. 43, 10 Chilo dicitur cognomento a magnitndine labrorum, 

Cilo sine aspiratione, cui frons est eminentior ac dextra sini- 

straque ueluti recisa uidetur. 
p. 57, 13 CAESONES appellantur ex utero matris exsecti. 
p. hl, 14 CAESAR, quod est cognomen luliorum, a caesarie 

dictus est, qui scilicet cum caesarie natus est. 
p. 88, 8 Falcones dicuntur, quorum digiti pollices in pedibus 

iutro sunt curuati, a simihtudine falcis (cf. p. 43, 14). 
(p. 117,6 Laeua sinistra, quam Graeci oxaiAv. unde tractum 

cognomen Scaeuola cet.) 
p. 182, 13 Orata genus piscis appellatur a colore auri, quod 

rustici orum dicebant, ut auriculas oriculas. itaque Sergium 

quoque quendam praediuitem, quod et duobus anulis aureis 

et grandibus uteretur, Oratam dicunt esse appellatum. 
p. 225, 2 Proculum inter cognomina eum dicunt, qui natus 

est patre peregrinante a patria procul. Proculos sunt qui 

credant ideo dictos, quia patribus senibus quasi procul pro- 

gressis aetate nati sunt. 
(p. 226, 11 Priscus Tarquinius est dictus, quia prius fuit quam 

Superbus Tarquinius.) 
p. 238, 2 POSTVMVS cognominatur post patris mortem natus. 
p. 375, 15 Valgos Opilius Aurelius aliiqne complures aiunt 

dici, qui diuersas suras habeant cet, 

Aliae glossae Varronianae, quae in alteris litterarum 
partibus inueniuntur, praecipue ex eius Antiquitatum rerum 
humanarum libris sumptae sunt; qui libri in prioribus par- 
tibus nunquam, at in alteris quinquies citantur: 
p. 158, 26 (MVRRATA potione) Varro in Antiquitatum 1. I. 
p. 246, 33 (PRO censu) M. Varro in 1. VI. rerum humananim. 
p. 249, 8 (PRAEROGATIVAE centuriae) Varro rerum humana- 

rum 1. VI. 
p. 347, 33 (SVFFRAGATORES) Varro in 1. VII. rerum humanarum. 

p. 348, 30 (SEPTIMONTIO) Vairo rerum humanarmn 1. VIII. 

quae cum ita sint, uix dubium esse potest, quin aliae tres 
glossae, quibus Varronis nudum additum est nomen, ex iis- 
dem libris sumptae sint: p. 343, 32 (SABINI) Varro. p. 351, 23 
(TAVRI ludi) Varro. p. 351,28 (TALASSIONEM) Varro. 

HisVarronis libris paruum glossarum gregem, qui per 
utrasque singularum litterarum partes dispertitus est, uindi- 
care magnopere uellem, quoniam aliis rebus, quae a Var- 
rone in iis libris tractatae erant, respondent arteque inter 
se conexae uidentur. en has: 

p. 49, 9 Curionium aes dicebatur, quod dabatur curioni ob 

sacerdotium curionatus. 
p. 64, 12 CONTRARIVM aes, graue aes. 
p. 65, 18 CAPITARIVM aes, quod capi potest^). 
p. 69, 17 Dirutum aere militem dicebant antiqui, cui stipen- 

dium ignominiae causa non erat datum, quod aes diruebatur 

in fiscum, non in militis sacculum. 
p. 81, 13 Equestre aes, quod equiti dabatur. 
p. 98, 1 Graue aes dictum a pondere, quia deni asses, singuli 

pondo libras, efficiebant denarium, ab hoc ipso numero dic- 

tum. sed bello Punico populus Romanus, pressus aere alieno, 

ex singulis assibus librariis senos fecit, qui tantundem ut illi 

ualerent. item nummi quadrigati et bigati a figura caelaturae 

dicti. 
p. 102, 9 Hordiarium aes, quod pro hordeo equiti Romano 

dabatur. 
p. 108, 16 Inpensam stipem, aes sacrum, quod nondum erat 

pensum. 
p. 119, 9 Lucar appellatur aes, quod ex lucis captatur. 
p. 165, 27 Nexum aes apud antiquos dicebatur pecunia, quae 

per nexum obligatur. 
p. 210, 1 Piscatorium aes uetusto more appellatur, quod 

in monte Albano datur pro piscibus. 
p. 221, 13 Pararium aes appellabatur id, quod equitibus duplex 

pro binis equis dabatur. 

^) Haeo Pauli verba Bagge corrigere conatus est coniciendo quo^ 
pro capite est {Fleckeheni mmah 105 [1872] p. 94). 

p. 285, 21 RESIGNATVM aes dicitur militi, cum ob delictum 
aliquod iussu tribuni militum ne stipendium ei detur in 
tabulas refertur ; signare ^) enim antiqui pro scribere interdum 
ponebant. 

4 

p. 344, 33 SACRAMENTVM aes significat, quod poenae nomine 
penditur, siue eo quis interrogatur siue contendit (Mommsemis 
contenditur cod.) ; id in aliis rebus quinquaginta assium est, 
in alis rebus quingentorum inter eos, qui iudicio inter se 
contenderent . . . sacramenti autem nomine id aes dici coep- 
tum est, quod et propter aerari inopiam et sacrorum publi- 
corum multitudinem consumebatur id in rebus diuinis. 

p. 360,20 Taurium aes dicunt, quod in ludos taurios (tau- 
ricos cod.) consumitur. 

p. 371, 9 VeCtigal aes appellatur, quod ob tributum et sti- 
pendium et aes equestre et hordiarium^) populo debetur. 

p. 379, 1 VXORIVM pependisse dicitur, qui quod uxorem non 
habuerit, res populo dedit. 

Varia haec aeris genera olim uno loco proposita ex- 
plicataque fuisse docere videntur duae glossae sequentes, 
quae facile cum cognatis sibi explicationibus coniungi potu- 
erant. cum glossa Lucar p. 119,9 confer glossam p. 119,6 
Lucaris pecunia, quae in luco erat data. item similes inter 
se sunt explicationes p. 165,27 Nexum et p. 165,20 Nexum 
est, ut ait Gallus Aelius, quodcumque per aes et libram geri- 
tur cet. Verrius, nisi in explicandis his uocabulis diuersos 
auctores secutus foret, certe non binis locis de iis egisset. 
ut uero Varronem harum glossarum statuamus auctorem, 
suadent ea, quae ipse de tribus vocabulis a Verrio quoque 
explicatis disseruit arte cum Festi Paulique uerbis conexa. 
quid sit nexum Varro ita explicuit (L, L. 1, lOb) Nexum 
Manilius (Laetus Mamilius F) scrihit omne quod per libram 
et aes geritur, in quo sint mandpia; Mucius, quae per a£S et 
libram fiant ut obligenfur, praeter quom (Spengel quam libri) 



^) Verba ne sttpendium ei detur apud unum Paulum leguntur, qui 
alia ac Farnesinus praebet memoria usus esse uidetur, cum etiam ueram 
lectionem aignare praebeat pro resignare, quod in Fam. est. 

^) Apographa praebent hm^diar vel hordia, quod recte suppleuit 
Waltherus (apud Muell. p. 414). 

mancipio detur, hoc uerius esse ipsum uerbum ostendit, de quo 
quaeritur ; nam id est quod ohligatur per libram neque suum 
fit: inde nexum dictum, dexiit igitur Varro duas explica- 
tiones, quas a Manilio et Mucio mutuatus erat. Manili 
explicationem prior Verri glossa mutato auctoris nomine 
reddit, altera glossa Muci explicationem repetit e Varronis 
libris haustam. similiter alia Varronis explicatio cum Ver- 
riana conspirat. quae p. 69, 17 apud Paulum de milite 
aere diruto legimus haud dissimilibus uerbis a Varrone 
quoque concepta inueniemus, si Noni uolumina inspexeri- 
mus, qui hoc scribit (p. 532, 5): Varro de uita P. R. 
lib. II. stipendium appellabatur aes quod militi semenstre aut 
annuum dabatur; cui datum non esset propter ignominiam, aere 
dirutus, eadem denique, quae apud Paulum de graui aere 
legimus, Varro obiter ita tradit (d. r. r. 1, 10, 2) Habet 
iugerum scripula CCLXXXVIII, quantum as antiquos noster 
ante bellum Punicum pendebat. 

Haec sunt argumenta, quibus stabilire possum senten- 
tiam, quam supra tuli, uariorum aeris generum explica- 
tiones a Varrone profectas esse. cui sententiae uix quic- 
quam obesse uidetur; nam cum Varro in Antiquitatum 
libris de tot populi Romani rebus institutisque ageret, cur 
non item explicationes modo propositas dare potuit? acce- 
dit quod euin in hisce libris de rebus haud absimilibus 
uerba fecisse certo scimus, id quod continuo longius pro- 
sequemur. 

lam in iudicium uocare libet nonnullas glossas item 

in alteris litterae suae partibus positas, de quibus magna 

cum contentione ab illis uiris doctis disputatum est, qui 

rei nummariae Romanorum antiquiori operam nauarunt. 

,quas glossas integras huc transferre opus esse uidetur. 

p. 202, 11 OVIBVS duabus multabantur apud antiquos in mino- 

ribus delictis, ut iD maioribus XXX bobus (A, August. maio- 

ribus ambobus apographa)^ nec hunc ultra numerum excedebat 

multatio; sed (quae apographa) posteaquam aere signato uti 

ciuitas coepit pecoraque multaticia incuria^) corrumpebantur, 

^) Pro his uerbis Mommsenus coniecit malitia aut incuria (apud 
Brunsium Fontes iuris B. 2, 21, 7). 

iinde etiam peculatus crimen usurpari coeptum est, facta ae- 
stimatio pecoralis multae et boues centenis assibus oues denis 
aestimatae. inde suprema multa, id est maxima, appellatur 
tria milia aeris; item uicessis minoribus delictis. 

p. 237, 13 PECVLATVS furtum publicum dici coeptus est a 
pecore, quia ab eo initium eius fraudis esse coepit, siquidem 
ante aes aut argentum signatum ob delicta poena grauissima 
erat duarum ouium et XXX bouum ; eam legem (ea lege cod.) 
sanxerunt T. Menenius Lanatus et P. Sestius Capitolinus con- 
sules; quae pecudes, postquam aere signato uti coepit P. R., 
Tarpeia lege cautum est, ut bos centussibus, ouis decussibus 
aestimaretur. 

Vnde Verrius harum rerum scientiam traxerit, liquido 
nobis constabit, si litterarum thesauros a Gellio congestos 
adiuerimus. is haec fere refert (11, 1): Timaeus in historiis 
. . . et M. Varro in Antiquititatibus rerum humanarum terram 
Italiam de Graeco uocabulo appellatam scripserunt, quoniam 
boues Graeca uetere lingua kaXoi uocitati sint, quorum in Italia 
magna copia fuerit, bucetaque in ea terra gigni pascique solita 
sint complurima ^). coniectare autem possumus ob eandem 
causam, quod Italia tum esset armentosissima, multam, quae 
appellatur suprema, institutam in dies singulos duarum ouium, 
boum triginta, pro copia scilicet boum proque ouium penuria. 
sed cum eiusmodi multa pecoris armentique a magistratibus 
dicta erat adigebanturque boues ouesque alias pretii parui, alias 
maioris eaque res faciebat inaequalem multae poenitionem. ideo 
postea lege Atemia constituti sunt in oues singulas aeris deni, 
in boues aeris centeni. minima autem multa est ouis unius. 
suprema multa est eius numeri, cuius diximus . . . et propterea 
suprema appellatur, id est summa et maxima. quando igitur 
nunc quoque a magistratibus populi E. more maiorum multa 
dicitur uel minima uel suprema, obseruari solet, ut oues genere 
uirili appellentur '^) ; atque ita M. Varro uerba haec legitima, 



^) Eandem de appellatione Italiae sententiam tulit Verrius p. 106, 7. 
cf. etiam Varr. r, r. 2, 5, 3. 

') Idem Verrius p. 195, 5 Ousm mascuUno genere dixerunt, ut ouilms 
duohus, non duabus. 

quibiis minima multa diceretur, concepit: 3f. Termtio, qmndo 
dtatus neque respondit neque exciLScdus est, ego ei unum otiem 
mvltam dico. ac nisi eo genere diceretur, negauerunt iustam 
uideri multam. uocabulum autem ipsum multae idem M. Varro 
in uno uicesimo rerum humanarum non Latinum, sed Sabinum 
esse dicit^). 

Cum his componenda sunt quae scribit Nonius (p. 216, 25) 
Oties generis . . . masculini. Varro Eerum humanarum 
lib. XXII^): Vt etiam multantibus, qui oues duos, non duas 
dicunt, Homerum semtis, qui ait <!P31> IloXkol 5* 8ieg. idem 
Terentio, quando citatus neque respondit, ei 
ego unum ouem multam dico. 

Quae Gellius de maxima et minima multa narrat non 
ex eodem Eerum humanarum libro hausisse uidetur atque 
ea quae de multae uocabuli origine tradidit. haec e libro 
XXI profecta esse confitetur ipse, at unde antecedentes 
explicationes sumpserit non accurate indicat. sed cum in 
his eadem indicendae multae formula legatur, quam apud 
Nonium ex XXII libro haustam inuenimus, non. negari 
potest has explicationes ex hoc libro tractas esse. Varronis 
igitur haec cum uerbis e Verri libris exscriptis ab omni fere 
parte consentiunt et eximie ea augent. monendum tamen 
est a Gellio nuUa uerba fieri de lege a T. Menenio et 
P. Sestio consulibus a. 452 lata, quam Verrius una cum 
lege a Sp. Tarpeio et A. Aternio consulibus a. 454 sancta 
commemorat. at vix credi potest grauissimam hanc legem 
a Varrone temere omissam esse verique similius est Gellium 
vel auctorem, quem Gellius expilauit, hanc legem a Varrone 
commemoratam aspernatum esse. — aliam harum legum me- 
moriam prodidit Cicero, haec scribens (de re puM. 2, 60) Gra- 
tamque etiam illam legem . . . de multa et sacramento Sp. 
Tarpeius et A. Aternius consules comitiis centuriatis tulerunt. 
annis postea XX ex eo, quod L. Papirius P. Pinarius censores 



*) Cf. Verrius in priore parte M litterae (p. 142, 21) : MuUam Osce 
dici pntant poenam quidem. M. Varro ait poenam esse, sed pecuniariam, 
de qua subtiliter in libro /. Quaestionum epist. refert. 

*) Hic numerus optime traditus est; cf. editionem Onionsi, quam 
in exscribendis Noni uerbis secutus sum. 

multis dicendis uim armentorum a priuatis in publicuni auer- 
terant, leuis aestumatio pecudum in multa lege C. Julii P. Papirii 
consulum <a. 430 > constituta est. hos consules legem de 
multae aestimatione tulisse item Liuius scribunt (4, 30, 3) 
et Dionysius (10,50). Varro autem eumque secutus Verrius 
lianc legem Tarpeio et Aternio consulibus uindicant illamque 
legem, quam Cicero iisdem consulibus tribuit, a Menenio 
et Sestio latani esse adfirmant» quarum omnium legum 
ratio cum mire confusa et impedita sit, Mommsenus con- 
trouersiam ita diiudicat, ut omnes lias leges praeter eam, 
quam lulius et Papirius tulerint, ab antiquitatum scripto- 
ribus confictas esse censeat^). ultro uero processit Sam- 
werus, qui etiani hanc legem ementitam esse adfirmare non 
dubitarit ^). qui uiri docti in has leges non propterea modo, 
quod pugnant inter se, tam rigidos sese praestiterunt cen- 
sores, sed etiam quia sententiis, quas illi de nummorum 
apud Romanos origine et aetate laturi erant, non ubique 
fauere uidebantur. sed hodie scimus has leges ad antiqui- 
orem rei nummariae Romanorum statum cognoscendum ne 
minimi quidem momenti esse. nam Samwerus ipse liquido 
comprobauit in duodecim tabularum legibus poenas ad 
aeris libras exactas fuisse^). hae poenae quantae essent, 
nudis numeris expressum erat, ita ut ii, qui postea has 
leges commentati sunt, hos uumeros explicare deberent. 
ut exemplum adferam, Verrius ex Aeli Stilonis in XII tabulas 
commentario haec exscripsit (p. 371, 5) Viginti quinque poenae 
in XII significat viginti quinque asses. asses scripsit, quia 
Romanorum grammatici et antiquitatum scriptores asses 
inde a Seruio TuUio signatos esse arbitrabantur et quia 
as antiquissimus re uera libram pendebat^). itaque si illi 



') Geschichte des rdmischen Milnzwesens p. 176. Staatsrecht 2 ^ p. 69. 

^) Geschichte des dlteren rdmischen MUnzwesens p. 15. 

«) L. c. p. 20. 

**) Non illam quidem libram 327. 45 grammatum, sed antiquiorem 
273 grammatum. cf. Pemice Galeni de ponderibus et mensuris testimonia- 
p. 40. Nissen Uandhuch der Altertumswiss, 1 ^ p. 886. Lehmann Wochenschr, 
f. kl. Philol. 5 (1888) p. 1522. nescio cur Kubitschekius hanc sententiam 
impiignet et nullis quidem prolatis causis {Wissmc. Encycl. 2, 1509). nullo 

homines, qui XII tabulas perscripserunt, libras numeris 
modo indiearunt, persuasum sibi habebant fore, ut legentes 
quid hi numeri sibi uellent statim intellegerent. quare 
adpensi aeris usum iam diu apud Romanos cognitum fuisse, 
cum leges XII tabularum latae sunt, necesse est ut statu- 
amus. atque rude hoc aes iam antiquissimis temporibus 
ab aliis quoque Italiae populis ad commercia peragenda 
adhibitum esse docemur aheneis quibusdam massis ad hanc 
usum olim destinatis, quas Zannonus in prisco dolio una 
cum multis aheneis instrumentis repperit ^). — quae cum 
ita sint, mirum sane uideri posset multas apud Romanos 
quinto demum a. Ghr. n. saeculo aestimatas ,esse. si uero 
nobiscum reputauerimus adpensum aes et pecudes, ubi certa 
ratione inter se coaequata sunt, nummorum uicem perbene 
simul gerere posse atque apud Romanos nihil tanta diu- 
turnitate constantiaque fuisse quam legum praecepta, nihil 
nos impedit ne concedamus multas tum demum aere pensas 
esse. itaque illas de suprema et minima multa et de 
multarum aestimatione leges re uera latas esse non est cur 
infitiemur. illae uero de his legibus controuersiae, quas 
diiudicare non iam possumus, inde fortasse natae sunt, quod 
Cicero et Liuius annalium Romanorum memoriam secuti 
sunt, Varro autem ea in usum suum conuertit, quae de 
iis legibus apud Timaeum legerat. nam Varronem una cum 
his legibus Timaei libros citasse e Gelli uerbis coUigere 
licet atque fortasse huc ea quoque trahenda sunt quae 
Plinius scribit [n. h. 33, 43): Seruins rex p^imm signamt aes, 
antea rudi usos Romae Timaeus tradit^). 



pacto ea stare possunt, quae de assis antiquissirai forma et pondere nuper 
tanta cum fiducia adseuerauit Ridgeway {the origin of metallic cut^enct/ 
and weight standards p. 353 — 362). 

^) Cf. A. Zannoni la fonderia di Bologna (1888) p. 47. 59. tabb. 51 
— 54. ut apud Italos aes rude, ita apud Phoenices argentum rude .perdiu 
in usu fuit (Movers Phonizier 2, 3, 28). 

*) Idem proxime adfirmauit Muenzerus Beitrdge zur Quellenkritik 
der Naturgeschichte des Plinius p. 307. cum his coniungas, quae Wissowa 
recte monuit {Herm, 22, 41, 1) : Man ivird nicht irren, wenn man annimmt, 
dass die meisten hei lateinischen Autoren erhaltenen Timaeusfragmente durch 



26 



Cum glossis (p. 202,11) OVIBVS duabus et (p. 237,13) 
PECVLATVS, quarum qui auctor fuerit, docuisse mihi uideor, 
tres aliae explicationes in priore litterarum suarum parte 
positae adeo cognatae sunt, ut ab iis nuUo modo seiungi 
possint. has dico glossas: 

p. 24, 12 Aestimata poena ab antiquis ab aere dicta est, qui 
eam aestimaverunt aere, ouem decursls, bouem centussis, hoc 
est decem vel centum assibus. 

p. 144,4 Maximam multam dixerunt trium milium et uiginti 
assium, quia non licebat qnondam pluribus triginta bobus et 
duabns onibus quemquam multari, aestimabaturque bos cen- 
tussibus, ouis decussibus. 

p. 213, 18 Peculatus est nunc quidam qualecumque publicuin 
furtum, sed inductum est a pecore, ut pecunia quoque ipsa. 
iam (nam Vrsin.) etiam noxii pecore multabantur, quia neque 
aeris adhuc neque argenti erat copia. itaque suprema multa 
etiam nunc appellatur . . . (reliqua desunt). 

5. Quibus expositis unum modo glossarum examen 
congregabo dignitate prae ceteris conspicuum. sunt enim 
de deorum dearumque cognominibus et nominibus atque 
omnes in prioribus singularum litterarum partibus leguntur. 
itaque ut re sic etiam loco, quem occupant, sese cognatas 
profitentui*. 

p. 22, 14 Apellinem antiqui dicebant pro Apolhnem. 

p. 22, 15 Aperta idem Apollo uocabatur, quia patente cortina 

responsa ab eo dentur. 
p. 43, 16 Camenae Musae a carminibus sunt dictae, uel quod 

canunt antiquorum laudes, uel quod sunt castae mentis 

praesides. 
p. 51, 14 Cybebe Mater, quam dicebant Magnam, ita appella- 

batur, quod ageret homines in furorem, quod Graeci xvprj^ov 

dicunt. 



Varro hindurchgegangen sind. similiter GefFckenus {Timaio^ Geographie 
des Westens p. 74 — 80). harum duarum legum memoriam apud iuris 
peritos seruatam fuisse coniecit Herzogius (Uber die Glaulnvilrdigkeit der 
au8 def romischen Republik bis zum Jahr 887 d, St. ilberlieferten Gesetze 
p. 20.) 

p. 52, 1 Cybele iiero eadem dicta est a loco, qui est in 

Phrygia. 
p. 52, 2 Cytherea Venus ab urbe Cythera, in quam primum 

deuecta esse dicitur concha, cum in mari esset concepta. 
p. 52,3 Cyllenius Mercurius dictus, quod omnem rem sermo 

sine manibus conficiat, quibus partibus corporis qui carent 

xvXXoi uocantur ideoque quadratum eum fingunt. alii uolunt 

sic appellatum, quod in Cyllenia uia sit nutritus, alii quod 

in monte Arcadiae Cyllene, alii quod a Cyllene sit nympha 

educatus. 
p. 52, 6 Cypria Venus, quod ei primum in Cypro insula tem- 

plum sit constitutum, uel quia parientibus praesideat, quod 

Graece xveiv parere est. 
p. 52,8 Cynthius Apollo a Cyntho Deli monte uocatus. 
p. 72,2 Dictynna Diana, quam esse lunam putabant, dicta, 

quod fulgore suo noctu omnia ostendat. 
p. 99,20 Hecate: Diana, eadem putabatur et Luna et Proser- 

pina. 
p. 100, 10 Heliconides Musae a monte Helicone uocatae. 
p. 100, 14 Hercules astrologus dictas, quod eo die se fiammis 

iniecit, quo futura erat obscuratio solis. 
p. 101, 2 Herceus luppiter infra consaeptum domus cuiusque 

colebatur, quem etiam deum penetralem appellabant. 
p. 101, 11 Hippius, id est equester, Neptunus dictus est, uel 

quod Pegasus ex eo et Pegaside natus sit, uel quod eculeus, 

ut putant, loco eius suppositus Saturno fuerit, quem pro 

Neptuno deuoraret, uel quod tridentis ictu terra ecum ex- 

cierit ^), cui ob hoc in IUyrico quaternos equos iaciebant nono 

quoque anno in mare. 
p. 103,3 Hyperionem alii patrem solis, alii ipsum, quod eat 

supra terras, ita appellatum putabant. 
p. 105, 15 Itonida: Minerua, a loco sic appellata. 
p. 119, 16 Lycii Apollinis oraculum in Lycia maximae claritatis 

fuit ob luporum interfectionem. Xvxog enim lupus est. 



^) Verba ml quod . . . excierit a Verrio non in hoc loco posita 
esse collato schol. Verg. geor. 1, 12 docuit Wentzel {Philol. 50, 389) ; nam 
ea quae secuntur arte cum uerbis de eculeo supposito factis cohaerent. 

p. 123, 1 Mineriia dicta, quod bene moneat. hanc enim pagani 

pro sapientia ponebant; Cornificius uero, quod fingatur pin- 

gaturque minitans armis, eandem dictam putat. 
p. 182, 30 Oreos Liber pater et Oreades nymphae appellantur, 

quod in montibus frequenter apparent. 
p. 185, 18 Orestiades nymphae montium cultrices. 
p. 212, 8 Pegasides Musae dictae sunt a fonte, quein Pegasus 

ictu ungulae fingitur aperuisse. ob quam causam et Graece 

appellatae sunt ijiTioxQfjvai. 
p. 212, 10 Pimpleiades Musae a fonte Macedoniae dictae 

propter liquoris eius unicam subtilitatem. 
p. 214, 5 Pierides Musae propter amoenitatam ac solitudinem 

Pierii montis dictae videntur, quo eae (esse codd.) secretis 

locis propter studia liberalia delectentur. 
p. 220, 10 Pallas Minerua est dicta, quod Pallantem gigantem 

interf ecerit , uel, sicut putabant, quod in Pallante palude 

nata est. 
p. 222,8 Paeana (Paean codd.) Apollinem uocauerunt, quod 

sagittarum ictu eum nocere putabant: est enim naieiv ferire. 

alii quod remedians morbis finem faceret talis grauitatis. 
p. 356, 6 Thymbreum Apollinem Vergilius a monte Thymbreo 

appellauit <.georg. 4, 323; Aen. 3, 85 >, qui est in agro Troiano. 
p. 552,4 Th. Terpsicore nomen Musae, quae deos homines- 

que delectat. 
p. 367, 9 Tritogenia Minerua a ripa Tritonis fluminis dicta, quod 

ibi primitus sit uisa. 

Deorum dearumque haec nomina aut cognomina ma- 
ximam partem ita enodata sunt, ut in stoicorum scholis 
fieri solebat. atque de his etymologiis Verrium eodem modo 
obiurgare possemus, quo apud Ciceronem Cotta Balbum, 
stoicorum asseclam, dicens: In enodandis autem nominibus, 
quod miserandum sit, laboratis (nat. deor. 3, 62). nominum 
explicationes, quas Verrius congesit, omnes in priore littera- 
rum suarum parte leguntur, quod iam monui, ita ut ex 
eodem fonte profluxisse uideantur. harum glossarum repe- 
riendi auctorem ansam praebet explicatio p. 123,1 Minerua, 
qua Cornifici sententia refertur. atque scimus Cornificium 
quendam libros de etymis deorum conscripsisse, in quibus 

deoruni nomina et cognomina stoicorum usus ratione eno- 
daiiit. horum librorum nonnuUi loci ab inferioris aetatis 
grammaticis nobis seruati sunt, qui ueriloquia praebent 
similia iis quae apud Verrium legimus ^). quibus locis quam- 
quam nuUa ueriloquia referuntur, quae cum etymologiis a 
Verrio prolatis pugnent, tamen aegre ferendum est, quod 
nullius dei nominis explicatio a Cornificio data et apud 
Verrium et apud alios grammaticos simul seruata est^). 
quod si factum esset, nuUus dubitandi locus esset relictus. 
sed etiamsi haec consensio non est, nihilo minus adfirmare 
ausim Verrium Cornifici libros in usum suum excerpsisse. 
Verrium enim has glossas e commentario de his nominibus 
composito hausisse docent primum hae sex glossae, quae 
in uno loco positae €(unt: p. 51,14 — 52,8 Cybebe. Cybele. 
Cytherea. Cyllenius. Cypria. Cynthius, tum aliae 
quoque glossae, quae, etsi aliis explicationibus diiunctae 
sunt, tamen fere semper mediam prioris litterae partem 
obtinent. atqui cum de nuUo alio grammatico, qui illo 
tempore de deorum nominibus scripserit, quicquam comper- 
tum habeamus, non est cur infitiemur Cornifici libros a 
Verrio adhibitos esse. accedit, quod Comifici nomen non 
modo in explicatione, quae est de nomine Minerua, sed 
etiam in septem aliis glossis legitur quae item in prioribus 
partibus singularum litterarum positae sunt et res expli- 
cant cum sacris coniunctas. quas glossas Bergkius in unum 
composuit^) neque adfirmare dubitauit eas ex iisdem Comi- 
fici libris haustas esse ; id quod inscio Bergkio iam Merkelius 
coniecerat ^). ego quoque facere non possum, quin in horum 
uirorum sententiam pedibus eam. quibus uero auctoribus 
Cornificius usus sit, partim ex his Macrobi uerbis cognoscere 
licet (1, 23, 2): louis appellatione solem intellegi Cornificius 



^) Hos locos congesserunt Bergkius {pp, 1, 546) et Beckenis {Zeit' 
schrift fUr die Alterthumswissenschaft 5 [1847] 1060). 

2) Scribit quidem Macrobius (1, 17, 17) Ilaiav auio rov naieiv a 
feriendo et Verrius (p. 222, 8) Paeana , . . est enint jtaietv ferire; sed dubi- 
tarim, an Macrobi haec explicatio e Cornifici Hbris tracta sit. 

«) Op.. 1,458. 

*) Ad Ouidi fastos proUgg. p. xcviii. 

scribit, cui unda Oceani uelut dapes ministrat. ideo enim, 
sicut et Posidonius et Cleanthes adfirmant, solis meatus 
a plaga, quae usta dicitur, non recedit, quia sub ipsa currit 
Oceanus, qui terram et ambit et diuidit. — restaret, ut quae- 
reretnr, quae ratio intercesserit inter Cornificium poetam 
et Cornificium Vergili obtrectatorem et hunc Cornificium. 
quae disquisitio cum nimis intricata sit neque ad finem 
perduci possit, nisi quis omnia de his uiris testimonia com- 
posuerit excusserit perpenderit, non mearum partium esse 
duco de hac re hoc loco quicquam statuere. 

II 

DE BINIS SINGVLARVM LITTERARVM PARTIBVS 

De glossarum societatibus quoniam satis disputasse 
mihi uideor, facere non possum, quin de Verri librorum 
compositione deque ratione, quae inter binas singularum 
litterarum partes intercedat, denuo quastionem moueam 
sane intricatam. nam haec disquisitio tam incertis sta- 
bilita est fundamentis, ut si qui uir doctus suam de 
ea sententiam tulerat, non defuerit alter, qui hanc sen- 
tentiam improbandam duceret. ac Muellerus quidem cen- 
sebat alteras litterarum partes non a Verrio, sed a Festo 
compositas Verrianoque operi additas esse. hanc sententiam 
Reitzensteinius refellit demonstrando alteras partes aeque 
ac priores a Verrio congestas esse. quae Reitzensteinium recte 
docuisse cum omnibus iam persuasum sit, alteri eiusdem 
sententiae fides denegatur. namque contenderat etiam 
Verrium, cum glossas, quas coUegerat, disponeret et in 
ordinem redigeret, morte oppressum esse ; quo factum, ut non 
omnes explicationes suum occuparent locum, sed magnam 
saepe partem in finem litterae suae coniectae post Verri 
mortem cum ceteris explicationibus ederentur. talia adse- 
ueranti oblocutus est Goetzius ^), aliamque tulit sententiam : 
priores litterarum partes congestas esse e compluribus 
glossarum libris per ordinem litterarum digestis, alteras e 



^) Berliner philol. Woehenschrift 7 (1887) p. 1152. 

coinmentariis de certorum auctorum uocabulis compositis, 
in quibus uocabula non per litteras disposita, sed ui et 
significatione coniuncta essent; praeterea alteris partibus 
multas glossas contineri, quas Verius in prioribus omisisset 
in alterisque addidisset. sed omnino discernenda sunt bina 
glossarum genera, unum earum, quae e libris grammati- 
corum redundarunt; alterum illarum, quae sunt de anti- 
quitate republica uita cultu populi Somani. has glossas 
Verrium non a grammaticis mutuatum esse inde constat, 
quod pleraeque certos efficiunt greges atque singulis auctori- 
bus uindicari possunt, uelut glossae de tribubus, portis 
urbis, cognominibus, auguriis rebusque sacris. grammaticae 
uero glossae ^nde sumptae sint continuo apparet, ubi de 
quodam uocabulo inter grammaticos contrauersia erat, uel 
ubi diuersae uocabuli cuiusdam significationes a diuersis 
grammaticis illustratae erant. tunc Verrius non modo poe- 
tarum uel oratorum locos aflfert, in quibus ista uocubula 
reperiuntur, sed etiam diuersorum grammaticorum sententias. 
quod paucis exemplis comprobabo. 

p. 375, 3 Vacerram Aelius et alii complures uocari aiunt 
stipitem, ad quem equos solent religare. Ateius uero Philologus 
hoc nomine significari maledictum magnae acerbitatis, ut sit 
uecors et uesanus teste Liuio . . . 

p. 141,20 Molucrum non solum quo molae uertuntur (te- 
runtur apographa) dicitur, id quod Graeci fxvXrjxoQov {Salmasius 
juvXixQov apographa) appellant, sed etiam tumor uentris, qui 
etiam uirginibus incidere solet . . . Cloatius < et Aelius > 
etiam in Hbris sacrorum molucrum esse aiunt lignum quod- 
dam quadratum, ubi immolatur. idem Aelius in explanatione 
carminum Saliarium eodem nomine appellari ait, qaod sub 
mola supponatur. Aurelius Opilius appellat ubi molatur. 

p. 162, 14 Nec coniunctionem grammatici fere dicunt esse dis- 
iunctiuam, ut: nec legit nec scribit, cum si diligentius 
inspiciatur, ut fecit Sinnius Capito, intellegi possit eam positam 
esse ab antiquis pro non, ut et in XII est <V 7b Brunsi>: 
ast ei custos nec escit. item <VIII 16>: si odorat 
furto, quod nec manifestum erit. et apud Plautnm in 

Fasmate < 240 >: nec recte si illi dixeris et Turpilium in 
Demetrio: nec recte dici mihi, quod iam dudum audio. 
Plura exempla praebent glossae: 
p. 166,2 Naccae. p. 166,6 Naucum. p. 170,18 Numero. 
p. 257, 24 Querqueram. 

Haec de prioribus litterarum partibus. in alteris uero 
partibus primum quidem inuenimus saepe productos glossa- 
rum quarundam cognatarum ordines, quarum ceterae in 
prioribus partibus sunt. id factura uidemus de glossis, quae 
sunt de prouerbiis (p. 149,2 MANVM. p. 261,29 QVOT serui. 
p. 282, 10 RIDEO canterio), de tribubus (p. 233, 8 POMPTINA. 
p. 233, 10 PAPIRIA. p. 233,21 PVPINIA. p. 233,25 POPILLIA. 
p. 343, 26 SCAPTIA. p. 343, 28 STELLATINA. p. 343, 31 SA- 
BATINA. p. 367, 16 TROMENTINA. p. 368, 11 VRBANAS 
tribus), de coronis (p. 57, 7 CASTRENSI), de praenominibus 
(p. 148,16 MANIVS), de cognominibus (p^ 57, 13 CAESONES. 
p. 57, 14 CAESAR p. 238,2 POSTVMVS), de aeribus (p. 64, 12 
CONTRARIVM. p. 65, 18 CAPITARIVM. p. 285, 21 RESIG- 
NATVM. p. 345, 33 SACRAMENTVM). simili modo in alteris 
litterarum partibus producuntur glossae, quae sunt de cer- 
torum auctorum certis locie. non dico hoc loco glossas 
Plautinas uel Ennianas uel Catonionas, quarum in alteris 
partibus magni inueniuntur greges, sed glossas, quae e 
recentiorum libellis sublatae sunt. sic glossae Lucilianae, 
Lucretianae, Vergilianae sparsae per utrasque litteras legun- 
tur. accedit, quod etiam in alteris litterarum partibus 
eorundem grammaticorum testimonia, quorum auctoritate 
in prioribus partibus Verrius usus erat, in medium profer- 
untur: p. 234,5 Aeli Stilonis explicatio legitur, p. 146,20 
et 147, 13 eiusdem et Opili auctoritas adhibetur, p. 343, 25 
aliam Opili explicationem inuenimus. quae si omnia nobis- 
cum reputauerimus, uix fieri poterit, ut in Goetzi senten- 
tiam discedamus. nam si haec sententia staret, necesse 
esset maius discrimen inter priores et alteras partes inter- 
cedere neque glossarum in alteras partes traductarum tan- 
tum esse numerum. minime enim uerisimile est Verrium 
in excerpendis Varronis aliorumque libris tam neglegenter 
uersatum esse, ut magnum explicationum numerum temere 

praeteriret, tuin iiero cognita iiicuria sua bas glossas post- 
modo adderet. immo, alterarum partium glossae ita com- 
paratae sunt ut priorum partium, nisi quod saepius grega- 
tim procedunt seuerioremque litterarum ordinis legem 
spernunt. itaque non re, sed ordinis lege tantum a glossis 
priorum partium differunt. neque mihi dubium est Festum 
binarum partium differentiam non perspexisse. namque 
Festus si sciebat alteram litterae R partem inde a glossa 
p. 282, 10 RAVAM incipere, cur non ab hac ipsa glossa 
initium cepit libri XVIII? cum uero inter hanc glossam 
et initium libri XVIII sex aliae glossae intercedant, patet 
eum de binis partibus nihil compertum habuisse neque in 
Verri libris alteras partes a prioribus uUo modo, ueluti 
noui libri initio, seiunctas fuisse. utque iam ad Eeitzensteini 
sententiam reuertar, a uiro doctissimo quaerere uelim, num 
uerisimile esse ducat eos, qui post Verri mortem eius libros 
ediderint, indigestas singularum litterarum partes iis parti- 
bus, quas Verrius iam in ordinem redegerat, nuUo diremptu 
facto adplicuisse. quod factum esse non possum adduci 
ut credam. nam cum Festo auctore Verri opus tot libros 
complecteretur, facili opera fieri potuit, ut alterae quas 
dicimus partes a nouo libro inciperent. sed mihi liquere 
profiteor Reitzensteini coniectura minime opus esse, dum- 
modo ne ordinem rationemque quaeramus ubi nullus est 
neque fuit. atque mihi quidem uidetur Verrius coUectis, 
quas edere parabat, glossis et explicationibus aliquam dis- 
ponendarum rite glossarum legem^) temptasse, ut operis 
consulendi laborem minueret ; postea uero cum uidisset hanc 
legem claudicare uixque quicquam commodi suppeditare, 
istam legem repudiasse glossasque, quas nondum disposuerat, 
ut erant collectae, edidisse. quo pacto facile explicari 
potest, cur eorundem saepe auctorum nomina in alteris par- 
tibus legamus et haud paucae glossarum cognatarum socie- 
tates in eas productae inueniantur. 



*) Eam legem dico, cuius uestigia Muellerus in prioribus siugularum 
litterarum partibus indagauit. 

III 

DE ALIIS LIBRIS A VERRIO CONSCRIPTIS 

Vt ex uno Gellio compertum habemus quem titulum 
Verrius ingenti suo operi indiderit, ita eidem antiquitatis 
inuestigatori aliorum quoque librorum a Verrio editorum 
notionem debemus. quorum librorum notio eo gratior nobis 
est, quod quaestionem de ratione mouet, quae inter hos 
libros et de significatu uerborum libros intercesserit. atque 
iam Muellerus comparauit locum quendam, quem Gellius 
e Verri de obscuris Catonis libris memoriae prodidit, cum 
explicatione inter glossas Catonianas a Festo seruata, quae 
eadem nos docet. quo fundamento nixus Reitzensteinius 
summa probabilitatis specie monstrauit omnes glossas Ca- 
tonianas, quae in altera litterae suae parte positae erant, 
ex hisce libris redundasse ^). attamen adfirmare minime 
licet Verrium obscura Catonis eo tantum consilio coUegisse, 
ut postea ea omnia in suos de significatu uerborum libros 
reciperet. quod si factum esset, non iam opus erat post 
editos de significatu uerborum libros istos de obscuris Ca- 
tonis libros adire. hos uero libros iuxta illos in usu fuisse 
docet Gellius (17, 6, 2): Quaerebatm% inquit, seruus recepticius 
quid esset. lihri statim quaesiti allatique sunt Verrii Flacci 
de obscuris Catonis. Gellius autem ipse Verri de sign. uerb. 
libros inspexit, id quod docent capita XVII et XVIII libri 
sui quinti, quae tota ex illius libro quarto exscripsit. prae- 
terea Gellius alio quoque Verri opere usus est in componendo 
capite quinto libri quarti, quod opus inscriptum erat Rerum 
memoria dignarum libri. horum librorum apud Festum 
Paulumque nuUa inueni uestigia neque mihi uerisimile 
uidetur Verrium his libris in componendo magno suo opere 
usum esse -). at aliter a uiris doctis de aliis Verri libris 
iudicatum est. horum uirorum sententiis ut nunc insistam 
grauibus compellor causis. 



1) Mueller praef. p. xvi. Reitzenstein p. 57. 

^) Tntercedit quidem quaedam similitudo inter ea, quae Gellius ex 
his libris narrauit (4, 5), et glossam, quae est p. 209, 10 Pictor Zeuxis, 
sed ea cognatio incertior est quam ut adfirmari possit de Zeuxide eadem 
in libris rerum memoria dignarum Verrium tradidisse. 

1. Verrium de orthographia quoqiie scripsisse Suetonius 
casu quodem scribit {de gramm. 19. p. 114, 16 R): Scribonius 
Aphrodisius, inquit, Orbili seruus atque discipulus mox a Scri- 
bonia Libonis filia, quae prior Augusti uxor fuerat, redemptus 
et manumissus docuit quo Verrius tempore, cuius etiam libris 
de orthographia rescripsit non sine insectatioue studiorum mo- 
rumque eius. hoc testimonio apertum esse uidetur Aphro- 
disium minus ea curasse quae Verrius de orthographia prae- 
ceperat, sed inde causam sumpsisse, ut in Verrium, cuius 
auctoritati fortasse inuidebat, Graeculorum more nebulonum 
acerbius inueheretur. minime igitur ex huius hominis con- 
uiciis coUigere licet alios quoque Verri aequales eius de 
orthographia libros improbasse. nam cum posterioris ae- 
tatis grammatici passim Verri in rebus ad recte scribendi 
rationem pertinentibus auctoritatem sequantur, non est cur 
aequales idem fecisse negemus. e posteris quidem, quantum 
uideo, Suetonius primus in his rebus se ad Verri auctori- 
tatem confert (p. 354, 1 — 5 R,). eum deinde multi alii 
grammatici secuti sunt. sed iam in areara descendimus, 
in qua iam pridem uiri docti magna cura contentione 
desudarunt. atque speciosam quidem in hac re coniecturam 
protulit Schadyus, quam magna argumentorum ui defendere 
conatus est ^). sententiam suam hisce concepit uerbis (p. 49) : 
Tractatus de orthographia qui in Mari Victorini arte grammatica 
inuenitur male confecta epitome amplioris de orthographia libri 
quamquam additamentis aliunde desumptis non caret existimanda 
est. atque libros ille excerpsit Verri Facci de orthographia. eodem 
auctore Annaeus jOornutua, Terentius Scaurus, Velius Longus 
scriptores orthographici, Quintilianus in iis capitibus libri I, qui- 
bus de rebus orthographicis agit (IV, VI, VII) usi sunt: omnium 
ad auctoris uerba proxime accedere Marius Victorinus existi- 
mandns est. en tibi aliud opus Verrianura excerptum im- 
minutumque! Schadyus sententiam suam argumentis stabilire 
sibi uidetur praecipue e glossis Verrianis petitis. comparat 
enim inter se Victorini dictata et haud paucas glossas a 



^) De Mari Victorini libri I capite IV quod inscribitur de ortho^ 
graphia pars I, Bonnae 1869. 

Festo PauloTie seruatas. sed iste quem dicit consensus tam 
incertus uagus fluctuansque est, ut facile concedam Victorini 
doctrinae uestigia iam apud Verrium adparere, at nuUo 
pacto in animum inducere possim Verrium a Mario ex- 
scriptum esse. accedit quod a ueritate prorsus abhorret 
credere Verrium talia scripsisse qualia apud Victorinum 
legimus : Nigidius Figtdtis in commentariis stiis nec h posuit 
nec q nec x (p, 8, 16 K. cf\ p, 21, 3^.^) — Dimis Augustus 
genetiuo casu huius domos meae per o, non ut nos per u litte- 
ram scripsit. Messala, Brutus, Agrippa p)'o sumus simus 
scripserunt (p. 9, 4 K.). tales nugas Suetonius posteris tradere 
solet (cf. Aug. 87. 88); at Verrium idem de aequalibus fecisse 
non possum a me impetrare ut credam. itaque Scbadyi 
coniecturam missam faciamus ut iam aliis motus causis 
fecit Mackensenus ^). hic item in Verri de orthographia 
libros inquisiuit et suae disputationi praemisit nonnulla 
capita, in quibus de omnibus Romanorum grammaticis dis- 
serit, qui de orthographia scripserunt, id quod gratissimum 
nobis fecit. at quibus commotus causis non de Suetonio 
quoque uerba fecit, qui sine dubio in hunc censum admit- 
tendus erat? sextum disputationis caput hunc praefert 
titulum : De reliquiis Verrii de orthographia librorum apud 
Festum et Paulum inuentis. in hoc Mackensenus omnes 
Festi Paulique glossas composuit, quas e libris de ortho- 
graphia Verrium deprompsisse arbitratur. libenter uiro 
docto concedo inter has glossas uix ullam esse, quae 
ab his Verri libris aliena esse uideatur, nam posteri- 
oris quoque aetatis grammatici talia exempla proponunt, 
quae Mackensenus diligenter indicat; attamen adfirmare 
non dubito numquam futurum fuisse, ut quis glossas hoc 
modo congestas ex iisdem libris fluxisse statueret nisi Suetoni 
commotus testimonio. nam hae glossae, quasi oestro per- 
cussae, per omnes litterarum partes nusquam non uagantur. 



') Nigidiuni in hac re Varronem secutum esse monet Ritschelius 

{op. 3, 377). 

'-) De Verrii Flacci liWis oHhographicis (Diss. lenens. Lipsiae 

1896) p. 88. 

si ex ordine glossarum Catonianarum exemplum sumere 
lieet, orthographicae quoque glossae ordinem quendem 
seruent oporteat, quem etiam grammatieae quaedam glossae 
obseruant; confer exempli gratia has glossas (p. 153,2 — 31): 
METAPHOEAM. METAPLASTICOS. ^ETAfTHESIS?] 
METONYMIA. MASCVLINA ET FEMINA VOCABVLA. 
at glossae orthographicae spreto ordine hinc inde corrasae 
esse uidentur. praeterea scimus multas glossas a Macken- 
seno receptas ex aliis libris protractas esse. sic glossa 
(p. 23, 16) Aureliam familiam non separanda est ab ea, 
quae subsequitur: Aemiliam gentem. nam hae glossae haud 
dubie Varroni debentur (cf . Ritscheli op, 3, 446). item glossas 
p. 43, 10 Chilo. p. 67, 8 Dusmo in loco. p. 68,10 Da- 
crimas. p. 205, 17 Plisima. p. 302, 15 Suburanam ex 
aliis fontibus profluxisse scimus. itaque etsi minime dubito, 
quin Verrius haec quoque exempla in libris, quos de ortho- 
graphia conscripsit, proponere potuerit, uehementer nego- 
uerim glossas a Mackenseno in unum coUatas ex istis libris 
redundasse. sed omnes hae glossae, quantum scilicet ad 
orthographiam pertinent, non de industria, sed data occa- 
sione a Verrio explicatae sunt. itaque qualis fuerit de 
orthographia librorum indoles et natura e libris de uer- 
borum significatu definiri nequit. 

2. Alia quoque impigerrimum grammaticum litteris 
consignasse ex eodem Tranquillo compertum habemus. tra- 
dit enim (p. 113,20 R.) Verrium statuam habuisse Praeneste, 
quae fortasse eius patria fuit, in inferiore fori parte circa 
hemicyclium, in quo fastos a se ordinatos et marmoreo 
parieti incisos publicasset. quorum fastorum complura 
fragmenta nobis seruata esse in uulgus notum est. at item 
coustat tales populi R. fastos iam a Fuluio Nobiliore anno 
a. Chr. n. 189 publicatos esse, cuius exemplum multi alii 
uiri docti secuti sunt^), id quod etiam hac Verri glossa 
docemur (p. 87, 19): Fastorum libri appellantur, in quihns 
totius anni fit descriptio ^). Mommsenus uero, etiam si adfir- 

^) Cf. Moramsen CIL II ^ p. 285. 

-) Quae secuntur uerba : Fasti mhn dies festi suni male excerpenti 
Paulo uitio danda sunt. 

mat ea, qnae Verrms Ouidius Lydus referant, exceptis 
Praenestinis paucis a Verrio adiectis omnia pendere uideri 
e fastis publicis populi R., tamen arbitratur Vetirium fastos 
suos Praeneste publicatos fortasse excerpsisse e commen- 
tario, quem de feriis festisque conscripserat ^). argumento 
utitur hoc: apprime eiusmodi libro conueniunt quae ex 
Verrianis libris titulo non adscripto apud Macrobium sat. 
1, 10, 7. c. 12, 15 referuntur. atqui apud Macrobium (1,10,7) 
haec legimus: Duodecimo uero (kal. lan.) feriae sunt diuae 
Angeroniae, cui pontifices in sacello Vohipiae sacrum faciunt. 
quam Verrius Flaccus Angeroniam dici ait, quod angores ac 
soUicitudines animorum propitiata depellat . . . luhus Modestus 
ideo sacrificari huic deae dicit quod populus R. morbo, qui 
angiua dicitur, praemisso uoto sit hberatus. sed Verrius de 
hac dea etiam in libris de significatu uerborum egerat, ut 
parua haec Pauli glossa testatur (p. 17, 11): Angeronae deae 
sacra a Romanis instituta simt, cum angina omne genus ani- 
malium consumeretur, cuius festa Angeronalia dicebantur, nihil 
igitur nos impedit, quominus credamus ea, quae Macrobius 
de Verrio hoc loco refert, ex eius libris de sign. uerb. nondum 
minutis hausta esse, praesertim cum sciamus Suetonium, 
quem Macrobius in his capitibus expilauit^), alias quoque 
hisce Verri libris usum esse. idem de alio loco (1, 12, 15), 
quem Mommsenus indicauit, iudicandum est. ab Jiis omni- 
bus, inquit Macrobius, mensem Aprilem dici merito credendum 
est, quasi Aperilem, sicut apud Athenienses &v&ecnrjQid>v idem 
mensis uocatur ab eo, quod hoc tempore cuncta florescant. non 
tamen negat Verrius Flaccus hoc die postea constitutum, ut 
matronae Veneri sacrum facerent. Verrius cum inter glossas 
explicarit nomina Februari (p. 85, 13), Marti (p. 150, 17), 
Mai (p. 134, 27), luni lulique (p. 103, 14. 15), dubium esse 
non potest, quin explicatio Aprilis deperierit. fortasse haec 
explicatio coniuncta erat cum glossa (p. 2, 7) : Apricum locum 
a sole apertum cet. accedit, quod apud Macrobium in anni 
R. descriptione saepe talia legimus: Cincius in eo libro, 



*) CIL I p. 363, in ed. altera p. 285. 

^ Cf. Wissowa de Macrobii Satumaliofum fmtibus p. 22 — 26. 

quem de fastis reliqiiit (l, 12, 12), Fuluius Nobilior in f astis 
(ibid. 16), Nisus in commeatariis fastorum [ibid. 30); cur 
numquam Verri fasti excitantur? alio in loco aliter egit 
Macrobius, namque ibi (1,4,7) de Saturnalibus Verri sen- 
tentiam profert atque addit: Verrius Flacim in eo libello, 
qui Saturnus inscribitur, quapropter e Macrobio minime con- 
stat Verrium in fastos populi R. commentarium scripsisse. 

Plane nouam uero in hac re sententiam non multo 
abhinc tempore exprompsit Hermannus Winther edita dis- 
putatione, quae praefert titulum I)e fastis Verrii Flacci ab 
Ouidio adhibitis ^). cuius libelli auctor quid sibi proposuerit 
libelli titulus satis eloquitur. comparat enim inter se frag- 
menta fastorum Verrianorum, Ouidi fastos Festi Paulique 
de fastis glossas atque magnum saepe deprehendit consen- 
sum. at ex docto uiro quaerere uelim, num putet inter 
diuersos diuersorum scriptorum in fastos commentarios 
magnum discrimen fuisse. immo, de fastis doctrina non 
minus tralaticia erat ac de grammatica eloquentia aliisque 
rebus cognitione dignis. fasti uero cum in dies magis 
magisque augerentur, nouis subinde commentariis opus erat, 
qui auctis fastis responderent. attamen minime negauerim 
eos, qui commentarios retractabant, relatis antiquiorum 
auctorum sententiis opinionibusque non nouas quoque ex- 
plicationes protulisse. sic saepe dissensio quaedam orta 
est, quae a posterioribus scriptoribus non sublata, sed eo 
modo propagata est, ut diuersarum sententiarum auctores 
enumerentur. quo factum est ut Macrobius quoque quan- 
dam Fului Nobilioris sententiam adferat. ceterum fastorum 
libros omnium fere manibus tritos fuisse Ouidius saepe 
indicat. confer quaeso hos uersus: 

3,87 quod si forte uacas, peregrinos inspice fastos: 
mensis in his etiam nomine Martis erit. 

6, 59 inspice, quos habeat nemoralis Aricia fastos 
et populus Laurens Lanuuiumque meum: 
est illic mensis lunonius. inspice Tibur 

et Praenestinae moenia sacra deae: 
lunonale leges tempus. 
Berolini 1885. 

peregrinos hos fastos ipsis Romanis etiam comprensos fuisse 
scimns, nam saepissime eorum mentio fit in commentariis 
fastorum Romanorum, sicut et Verrius in fastis Praenestinis 
eos respexit. itaque ubi Ouidius talium fastorum laterculo 
recens ordinato et bono quodam commentario se instruxit, 
facile, qui erat poeta ingenio et memoriae ui summe di- 
uinitusque praeditus, ad fastos pangendos accedere potuit. 
sed aliis quoque se fontibus usum esse ipse confitetur: 

2, 584 disce, per antiquos quae mihi nota senes. 
4, 377 tertia lux (memiiii) ludis erat, ac mihi qnidam 
spectanti senior continunsque loco 
*haec' ait *illa dies' cet, 
4, 689 is mihi multa quidem sed et haec narare solebat, 

unde meum praesens instrueretur opiis. 
4, 907 flamen in antiquae lucum Robiginis ibat . . . 
protinus accessi, ritus ne nescius essem: 
edidit liaec flamen uerba, Quirine, tuus. 
6, 397 huc pede matronam uidi descendere nudo: 
obstipui tacitus sustinuique gradum. 
sensit anus uicina loci iussumqiie sedere 
alloquitur quatiens uoce tremente caput. 

Talia colloquia, etsi eodem modo a poeta conficta 
esse possunt quo deorum dearumque crebrae adlocutiones, 
id saltem monent poetam nonnullas fabellas, quas refert, 
etiam ex ore hominum percipere potuisse. nam in com- 
mentario, quo utebatur, certo non repperit paratam omnem 
materiam, qua fastos suos instruxit; nam etiam Graecas 
fabellas in tali commentario non decantatas esse per se 
patet. atque Varronis poetam commentario usum esse om- 
nibus constat, qui in Ouidi fastos intentius quaesiuerunt ^). 
neque quicquam parabilius erat hoc Varronis commentario. 
huius commentari summam propositam esse contendo in 
eiusdem libris de lingua Latina 6, 12 — 34. ubi plenus et 



^) In hac sententia rectissime perseucrarunt H. Peter (in ed. tert. 
Fast. p. 17) et Werberus {Tmi.ullians Schrift de spedaculis in ihrem Ver- 
hdltni^se zu Varros Rerum diuinanim HM.. Teschenao 1890 p. 12). idem 
nuperrime Muenzerus /. 1. p. 316. 

integer commentarius legi potnerit, Varro indicat ipse (l. l. 13): 
Februm Sabini purgamentum et id in sacris nostris uerbum; 
nam et Lupercalia Februatio, ut in Antiquitatum lihris demon- 
straui. 18: Aliquot huius diei uestigia in sacris apparent, de 
quibus rebus Antiquitatum libri plura referunt ^). ex isto igitur 
Antiqnitatum libro Ouidius si hauriebat, omnia quae ad id 
usque tempus grammatici et antiquitatum scriptores de 
fastis contulerant, facili negotio cognoscere potuit. 

Wintherus sententiam, quam de Verri fastis ab Ouidio 
adhibitis tulerat, alio argumento stabilire conatus est, quod 
e glossis, quae de fastis apud Festum Paulumque leguntur, 
petiuit. monet enim has glossas saepissime cum Fastis 
Praenestinis et Ouidianis congruere. longe abest, ut hoc 
ita se habere negem. sed de his glossis eadem ualent, 
quae supra de glossis orthographicis dixi. accedit, quod 
haud paucae ad fastos spectantes glossae cum in priore 
tum in altera litterae suae parte explicatae leguntur, quas in- 
dicasse satis erit : p. 210, 33 Piscatorii ludi — p. 238, 23 
PISCATORII LVDI. p. 222, 12 Pales — p. 237,22 PARI- 
LIBVS. 245, 34 PABILIA FESTA. p. 340, 7 Septimon- 
tium — p. 348, 24 SEPTIMONTIO ^). p. 265, 28 Rustica 
uinalia — p. 289, 10 [RVSTICA VINALIA]. p. 142, 13 
Mundus — p. 154,30 MVNDVS (Ateius Capito). quo modo 
haec discordia explicari potest, nisi statuerimus illas glossas 
e diuersis fontibus haustas esse? nam si Verrius proprio 
in fastos commentario usus esset, omnino fieri non potuit, 
ut eaedam glossae bis explicarentur. quae cum ita sint, 
Wintheri coniecturis nuUa iam uis inest. 



*) Simili modo Varro ea, quae in libris de 1. L. de urbe Boma 
eiusque locis tradidit, ex Antiquitatum libris repetiit; id quod rectissime 
animaduertit lordanus ifopog^'. 1, 1 p. 54*). 

^) De duabus his glossis optime disputauit Wissowa in Satura Via- 
drina p. 4. 

IV 

DE POMPEI FESTI PATRIA 

Verrianoruin libroruin epitorae a S. Pompeio Festo 
facta uno codice Farnesiano nobis seruata est neque quic- 
quam de aliis codicibus cognitum habebamus. at nuper 
M. Manitius indices librorum in antiquis bibliothecis ser- 
uatorum perscrutatus duos huius epitomes codices relatos 
inuenit^). quorum alter indicatus est in indice librorum 
coenobi Cluniacensis infra annos 1158 et 1161 confecto, 
alter in indice coenobi Britannici, quod erat Glastonbury, 
anno 1247 perscripto. hic codex ita notatus est: Liber 
Pompei de significacione uerhovum^ ille Liher Festi Pompeii ad 
Arcorium Rufum. non dubium est, quin hi codices Festi 
epitomen complexi sint; id quod etiam comprobatur hac 
codicis Farnesiani subscriptione (p. 330, 4) : Sex. Pompei Festi 
de uerhorum significat. maximi uero momenti est nota codicis 
Cluniacensis : Liher Festi Pompeii ad Arcorium Rufum. atque 
recte monuit Manitius praua illius aetatis consuetudine 
Arcorium pro Artorium scriptum esse. quis hic Artorius Rufus 
fuerit nescimus; scimus uero alios fuisse illos Artorios, 
quorum mentionem fecerunt Verrius p. 225, 12 ; 352, 5 ; 
364, 16 et Quintilianus 9, 1, 2. his igitur testimoniis fultos 
nos nihil profecturos esse puto, nisi alia quoque subsidia 
quaesiuerimus. atque haec subsidia tituli, ni fallor, prae- 
stare possunt. iam uero in titulis haud raro gentilium 
Pompeiorum et Artoriorum mentio fit; confer inter alios 
hos titulos: CIL VIII 1209 M. Artorius Festus Concessianus. 
CIL IX 510. XII 1453 Pompeia Festa. sed hos titulos in 
hac re non terrunci esse patet. aliter autem res se habet, 
si duos titulos, qui in eadem urbe Narbone inuenti sunt, 
in iudicium uocabimus. hos dico titulos 



^) Hermae 27 (1892) p. 318. 

CIL XII 4412 

VlV 
A . POMPdO . FESTO 

mill -VIR-AVG 
A.POMPEIOALEXIPOMPEIA 

VXORI 
/POMPEIO . DIADVMENO 

IfinlVIR.AVG 

POMPEIA/ ////// 

I I I I I I I I I I 

I I I I I I I I I I 
IN . F . P . XII . IN . A . P . XV 

YiuCont V£l uiuit), A. Pompeio Festo seuir(o) AugCustali), 
A. Pompeio Alexi, Pompeiae uxori, . . Pompeio Diad/wmeno 
seuir(o) AugCtistali) Pompeia . . . in fCronte) p(edes) XII, in 
a(gro) p(edes) XV. 

CIL XII 5066 

T • POMPElVS 
VENVSTVS . ET 
ARTORIA.C.F.PRO^L^ 
VXORI . T . POMPElO 

PROeLO . F . POMPElAE 
_yENVSTAEjJF^^T^ 

T, Pompeius Venustus et Artoriae C. filiae Proculae uxori, 
T. Pompeio Proculo filio, Pompeiae Venustae filiae et . , , 

E priore igitur inscriptione eomperinnis Pompeios 
Narbonenses inter alia etiam Festi eognomine usos esse, 
altera docemur Narbone Pompeios et Artorios adfinitate 
inter se iunctos fuisse. 

NuUa alia in urbe, quantum sciam, titulis haec harum 
duarum familiarum adfinitas ostenditur. itaque si conclu- 
serimus Festum nostrum et illum Artorium Rufum Narbo- 
nensium familiarum, quarum titulos proposui, stirpes fuisse, 
non longe puto nos a ueritate aberraturos. qui tituli quo 
tempore perscripti sint certo definiri nequit; tamen ueri- 
similius est eos tertio saeculo recentiores esse. ergo ad 
profligandam de Festi aetate quaestionem nihil nos iuuant. 

Narbone uero Festum uixisse facile credi potest; nam ea 
urbs inde a tertio p. Chr. n. saeculo litteris eximie flore- 
bat. alium etiam nouimus Narbonensem grammaticum, 
Marcellum, qui tamen aetate Festo multo inferior erat. 
quanta hic Narbone auctoritate usus sit, docent hi Ausoni 
uersus {prof. 18): 

Mox schola et auditor multus praetextaque pubes 
grammatici nomen diuitiasque dedit. 



GLOSSARVM LATERCVLVS 

Abauus 5 | Adolescit 3 | Adtestata 14 | Aemiliam gentem 37 
Aenulum 6 | Aestimata poena 26 | Alites 16 | Altaria 3 | Ambaruales 10 
Ambegni 10 | Ambidens 10 | Amburbiales 10 | Amita 5 | Ancaesa 6 | An- 
clabris 6 | Angeronae 38 | Apellinem 26 | Aperta 26 | Apricum 38 | Ar- 
feria 6 | Argea 4 | Aristophorum 6 | Armillum 6 | Arytaenam 6 | Atha- 
nuuium 6 | Attae 18 | Auere 3 | Auidus 3 | Aureliam familiam 37 | Aiiun- 
culus 5 I Auus 5 I Auxilla 6. 

Bacar 6 | Bacrionem 6 | Bellum 3 | Bidental 10, 1 | Burranicum 6. 

Caesar 18. 32 | Caesones 18. 32 | Calix 7 I Calpar 7 | Camenae 26 
Capis 7 I Capitarium aes 19. 32 | Caprunculum 7 | Castrensi corona 32 
Cauiares hostiae 10 | Centumuiralia iudicia 2. 3 | Ceruaria 10 | Chilo 18. 
37 I Cocula 7 | Confeta 10 | Contrarium aes 19. 32 | Cossi 18 | Creterrae 
8 I Culigna 8 | Cumeram 7 | Cumerum 7 | Curia 2 | Curionum 19 | Cutur- 
nium 7 | Cybebe 26. 29 | Cybele 27. 29 | Cyllenius 27. 29 | Cymbium 8 
Cynthius 27. 29 | Cypria 27. 29 | Cytherea 27. 29. 

Dacrimas 37 I Dictynna 27 | Dirutum aere 19. 21 | Dium fulgur 14 
Duellum 3. 4 | Duidens 10 | Dusmo in loco 37. 

Equestre aes 19. 

Falcones 18 | Fastorum libri 37 | Pebruarius 38. 

Ghraue aes 19 | Guttumium 8. 

Hariuga 11 | Hecate 27 | Heliconides 27 | Herceus 27 | Hercules 
27 I Hippius 27 | Hordiarium aes 19 | Hostia 11 | Hyperionem 27. 

Inpensam 19 | Imela 8 | Italia 22, 1 | Itonida 27 | lulium 38 | 
lunium 38. 

Laeua 18 | Lepista 8 | Lesbium 8 | Lucar 19. 20 | Lucaris 20 | 
Lycii 27. 

Maius 38 | Manius 32 | Manubiae 14 | Manum 32 | Martius 38 | 
Masculina 37 | Matellio 8 | Matula 8 | Maximam hostiam 11 | Maximam 
multam 26 | Medialem 11 | Metaphoram 37 | Metaplasticos 37 | Metathesis 
37 I Metonymia 37 | Minerua 28 | Molucrum 31 | Multam 23, 1 | Mundus 
41 I Murrata 18. 

Naccae 32 i Nanum 8 | Nassiterna 8 | Naucum 32 | Naustibulum 8 | 
Nec 31 I Nexum 19. 20 | Nouae curiae 3 | Numero 32. 

Optatam 11 | Orata 18 | Oreos 28 | Orestiades 28 | Oscines 16 | 
Oscinum tripudium 16 | Ouem 22, 2 | Ouibus 21. 26. 

Paeana 28. 29, 2 | Pallas 28 | Paludati 15 | Papiria 32 | Pararium 
aes 19 I Parilia festa 41 | Parilibus 41 | Patellae 9 | Peculatus 22. 26 | 
Pegasides 28 | Peremptalia 14. 15 | Pestifera fulgura 14 | Pictor Zeuxis 
34, 2 I Pierides 28 | Pimpleiades 28 | Piscatori ludi 41 | Piscatorium aes 
19 I Plisima 37 | Pomptina 32 | Popillia 32 | Porcam 11 | Portenta 14 | 
Postularia 14 | Postumus 18. 32 | Praecidanea 12 | Praefericulum 9 | Prae- 
rogatiuae 18 | Praesentanea 11 | Priscus 18 | Pro censu 18 | Proculum 18 
Prodiguae 11 | Propudialis 11 | Prouorsum fulgur 14 | Pulcher bos 11 
Pupinia 32. 

Querqueram 32 | Quot serui 32. 

Rauam 33 | Remisso exercitu 17, 1 | Resignatum aes 20. 32 | Ricae 
14 I Rideo 32 | Romam 13 | Rumentum 15 | Rustica uinalia 41 | Rutilae 
canes 11. 

Sabatina 32 1 Sabini 19 { Sacramentum 20. 32 1 Sacrem porcum 12 1 Salua 
res est 4, 1 | Sanqualis auis 15 | Sarte 15 | Scaptia 32 | Septimontio 19. 
41 I Septimontium 41 | Sexagenarios 4 | Simpulum 9 | Solitaurilia 11 | Sol- 
listimum 16 | Soniuium 16 | Spectio 15 | Spondere 4, 1 | Stellam 12, 6 | 
Stellatina 32 | Suburam 4, 1 | Suburanam 37 | Succidanea 12 | Sufifraga- 
tores 18. 

Talassionem 19 | Tauri ludi 19 | Taurium aes 20 | Templi figura 
13, 1 I Terpsicore 28 | Tymbreum 28 | Tinia 9 | Trisulcum 14 | Tritogenia 
28 I Tromentina 32. 

Vacerram 31 | Valgos 18 | Vectigal 20 | Victimam 12 | Viginti 
quinque 24 | Vrbanas 32 | Vxorium 20. 



Artorius Rufus 42. 
Ateius Capito 10. 13. 
Caecina 13. 15. 
Claudius Pulcber 16. 



Cornificius 29. 
Pestus 2. 33. 42. 
Marcellus 44. 



Ouidius 39. 

Paulus 2. 

Varro 5. 17. 19. 41. 

Henricus Vilelmus Willers natus sum pridie Kal. Octobres 
anni huius saeculi septuagesimi in uico, qui est Algermissen, 
Hildesiam inter et Hannoueram sito, patre losepho, matre 
Magdalena e gente Goebbels, quos acerbissimo fato mihi ereptos 
lugeo. postquam inde a uere anni LXXXV ad idem usque 
tempus anni XCni Hildesiae gjmnasium frequentaui, maturi- 
tatis testimonio instructus Bonnam me contuli, ut philologiae 
operam darem. post ter senos menses Gottingam commigraui. 
inde ab autumno superioris anni Hannouerae commoror occupatus 
in museo Kestneriano. Bonnae me docuerunt uiri docti Bethe 
Buecheler Elter Klein Loeschcke I. B. Meyer Nissen Trautmann 
Vsener Wiedemann, Gottingae Baumann Dilthey Dziatzko Kaibel 
Leo V. de Wilamowitz - Moellendorff. proseminario philologorum 
Bonnensi per ter sex menses interfui, tantandem temporis se- 
minari Gottingensis fui sodalis ordinarius; ad exercitationes 
archaeologicas me admiserunt Loeschcke et Dilthey, ad epigraphi- 
cas Buecheler, ad historicas Nissen, ad palaeographicas Dziatzko. 
magistris optimis Buechelero Loeschckio Nisseno Dziatzkoni, quo- 
rum scholae mihi profuerunt maxime, maximam habeo gratiam. 
iustam etiam referre uelim gratiam Carolo Schuchhardt, musei 
Kestneriani praefecto, qui me nonnuUas monumentorum ueterum 
in hoc museo seruatorum series ordinare et describere iam 
pridem iussit itaque magnam mihi fecit tractare haec monu- 
menta addiscendi copiam nec non Georgio Wissowae, qui hunc 
libellum comiter pertractauit eximiisque auxit adnotationibus. 

